UN: Balkanci glavni šverceri kokaina u svetu - IndeksOnline.rs\nNaslovna srbija Beograd UN: Balkanci glavni šverceri kokaina u svetu\nUN: Balkanci glavni šverceri kokaina u svetu\nBEOGRAD – Kancelarija Ujedinjenih nacija (UN) za drogu i kriminal objavila je veliko istraživanje o svetskom tržištu droge, navodeći da je u proteklih nekoliko godina u samom vrhu lanac snabdevanja kokaina iz Južne Amerike u Evropu. U pomenutom istraživanju navodi se da su pojedine kriminalne organizacije preuzele primat nad distribucijom droge i istisnule Italijane iz posla, a među njima su grupe koje su pretežno sastavljena od Balkanaca.\nU velikom istraživanju navodi se da je proteklih godina došlo do promena na svetskom tržištu narkotika, ali i da su kriminalne grupe sa ovih prostora bacile u senku italijansku mafiju, koja je svojevremeno bila glavna za distribuciju droge iz Južne Amerike u Evropu.\n„U poslednjih nekoliko godina primećeni su novi kriminalni akteri uključeni u lanac trgovine narkoticima iz Južne Amerike u Evropu. U prošlosti je ovom ilegalnom trgovinom dominirao mali broj dobro uvežbanih aktera, ali i uspostavljenih kanala, u kojima su primat imale italijanske organizovane kriminalne grupe, ali i savezi između Kolumbijaca i Španaca. Kriminalne grupe, kao što je „Ndrangheta“, čije je sedište u italijanskoj regiji Kalabrija, imale su primat nad ostalim organizacijama“, navodi se u istraživanju.\nKako se navodi, proteklih godina Holandija je bila baza za nekoliko kriminalnih organizacija za prijem pošiljki kokaina iz Južne Amerike, a potom i njegovu distribuciju u zemlje širom Evrope.\n„Međutim, poslednjih godina su brojne druge evropske grupe preuzele primat u distribuiranju značajnih količina kokaina u Evropu. Izdvajaju se albanske grupe, ali i organizacije sastavljena od Srba, Hrvata, državljana Bosne i Hercegovine, Crne Gore. Oni postaju glavni igrači u snabdevanju velikih količina kokaina i organizovanje prevoza i prodaje evropskim kupcima“, navodi se u istraživanju.\nIzmeđu ostalog, navodi se da su upravo ove promene na tržištu, odnosno nova organizacija distrubucije droge, dovele do veće dostupnosti kokaina u Evropi.\nSrpski narko-bosovi utvrdili vezu s Amerikom\nPodsetimo, o distribuciji narkotika iz Latinske Amerike u Srbiju pisalo se u više navrata proteklih godina. Slučaj koji je otvorio ovo pitanje definitivno je postupak protiv Darka Šarića, koji se vodi zbog šverca 5,7 tona kokaina iz Latinske Amerike u Evropu.\nŠarić je označen kao organizator pomenute kriminalne grupe, a nedavno je Vrhovni kasacioni sud poništio presudu kojom je osuđen na 15 godina zatvora. Šariću se srpskim vlastima predao 2014. godine, od kada se nalazi u pritvoru. Inače, Šarić je otkriven zahvaljujući međunarodnoj akciji „Balkanski ratnik“, koje je bila 2009. godine.\nSa druge strane, veze Srbije i Južne Amerike već godinama bivaju sve čvršće. Još jedan srpsko narko-bos razvio je svoje veze u Peruu. Reč je o Zoranu Jakšiću, jednom od vođa kriminalne „ grupe Amerika“, koji je osuđen je na 25 godina zatvora zbog šverca droge. Reč je o međunarodnom švercu oko 800 kilograma kokaina.\nKako je KRIK svojevremeno pisao, Jakšić je u Peruu poznat kao čovek sa 40 identiteta pošto je koristio najmanje toliko lažnih pasoša kako bi ostao neprimećen. Najčešće su to bila lažna dokumenta Srbije i Bosne i Hercegovine.\nKriminalna grupa „Amerika“ čiji je Jakšić jedan od vođa spada među najmoćnije i najstarije balkanske klanove.\nPrethodni tekstAKCIJA PROTIV LAŽNIH LEKOVA! Pretresi na 60 lokacija! Zaplenjeno više od 165.000 lekova za potenciju\nSledeći tekstU Prištini 1. jula Parada ponosa


DVODNEVNO ZASIJEDANJE Online sastanak\nPodržali rad Centralne izborne komisije (CIK) u vezi s pripremama za lokalne izbore 2020. godine\nPIC: Riješiti prioritete\nPolitički direktori Upravnog odbora Vijeća za provedbu mira (Peace Implementation Council – PIC) sastali su se putem video-linka 2. i 3. juna 2020. godine kako bi razmotrili stanje provedbe Općeg okvirnog sporazuma za mir, koji i dalje predstavlja temelj za stabilnu, sigurnu i prosperitetnu Bosnu i Hercegovinu (BiH).\nUpravni odbor PIC-a podsjetio je sve strane na obavezu da u potpunosti poštuju Mirovni sporazum, sve njegove anekse i odluke visokog predstavnika. Upravni odbor je još jednom potvrdio svoje neupitno opredjeljenje za teritorijalni integritet i temeljnu strukturu BiH kao jedinstvene i suverene države, koja se sastoji od dva entiteta. Ponovljeno je da entiteti nemaju pravo na otcjepljenje od BiH i da oni pravno postoje samo na osnovu Ustava BiH. Posjetili su vlasti u BiH da je Ustav BiH sastavni dio Općeg okvirnog sporazuma za mir i da su odluke Ustavnog suda BiH konačne i obavezujuće i moraju se provoditi.\nUpravni odbor je još jednom potvrdio svoju punu podršku visokom predstavniku u osiguranju punog poštivanja Općeg okvirnog sporazuma za mir u BiH i provođenju njegovog mandata u skladu sa Aneksom 10 i odgovarajućim rezolucijama Vijeća sigurnosti UN-a, što ostaje nepromijenjeno. Upravni odbor je podvukao da međunarodna zajednica i dalje zadržava potrebne instrumente za osiguranje provedbe Općeg okvirnog sporazuma za mir. Naglasio je potrebu za punom implementacijom programa 5+2, što je i dalje uvjet za zatvaranje Ureda visokog predstavnika.\nOnline sjednica UO PIC-a Foto: OHR\nUpravni odbor PIC-a pozdravio je napore vlasti na svim nivoima u borbi protiv pandemije Covid-19, koji su doprinijeli sprečavanju širenja pandemije i minimiziranju broja smrtnih slučajeva. Stavljanjem po strani aktualnih političkih nesuglasica, funkcioniranje institucija zaduženih za donošenje odluka na državnom nivou imalo je ključnu ulogu u borbi protiv pandemije. Pohvalili su građane BiH za suočavanje s ovim izvanrednim okolnostima uz značajan stepen discipline, solidarnosti i jedinstva, te izražava svoje saučešće porodicama koje su tokom pandemije izgubile svoje najmilije. Upravni odbor PIC-a pozdravio je ukidanje vanrednog stanja u entitetima i Brčko Distriktu i vraćanje vlada i skupština radnim aktivnostima u skladu s uobičajenim procedurama. Upravni odbor PIC-a poziva organe vlasti na svim nivoima da koordiniraju svoje napore u cilju ekonomskog oporavka cijele BiH, te pozdravlja odluku Vijeća ministara BiH od 2. juna o raspodjeli zajma od 330 miliona eura Međunarodnog monetarnog fonda u skladu sa postojećim dogovorom.\nU ovom kontekstu, Upravni odbor PIC-a poziva na transparentnost i odgovornost prilikom trošenja javnih sredstava i međunarodne pomoći u svakom momentu, a posebno tokom krize. Od suštinskog je značaja da se koordiniraju aktivnosti s nadležnim organima na državnom nivou, kako bi se međunarodna pomoć dostavila na adekvatan i efikasan način. Upravni odbor PIC-a zabrinut je zbog izvještaja o sumnjivim nabavkama tokom trajanja pandemije u iznosima od nekoliko miliona konvertibilnih maraka javnih sredstava. Ovo se jednako odnosi na trošenje javnih sredstava poreskih obveznika, kao i na trošenje sredstava iz zajmova i grantova međunarodne zajednice. Upravni odbor PIC-a poziva organe vlasti na državnom nivou da prioritetno usvoje izmjene i dopune Zakona o javnim nabavkama koje imaju za cilj bolje usklađivanje sa pravnom stečevinom EU (EU aquis) i da usvoje mjere preporučene u Strategiji za razvoj sistema javnih nabavki za period od 2016. do 2020. godine. Upravni odbor PIC-a pozvao je sve nadležne agencije za provedbu zakona da istraže i krivično procesuiraju sumnjive slučajeve.\nPodržali rad CIK-a\nUpravni odbor PIC-a je pozdravio inicijativu Predsjedništva BiH da predvodi reforme sa ciljem ispunjavanja 14 ključnih prioriteta iz mišljenja Evropske komisije, te izrazio zahvalnost Kolegiju za evropske integracije u pogledu vođenja ove inicijative ka njenoj realizaciji. U tom smislu, Upravni odbor PIC-a je također pozvao sve aktere da sarađuju u cilju postizanja napretka BiH na njenom putu ka EU. Nadalje, Upravni odbor PIC-a pozdravio je uspostavu socio-ekonomske radne grupe i pozvao je da započne s provođenjem svojih aktivnosti.\nUpravni odbor PIC-a poziva organe vlasti BiH da provedu potrebne reforme koje se odnose na vladavinu prava i borbu protiv korupcije, koje su također dio programa EU intergracija. Naglasili su da su reforme u oblasti pravosuđa osnovni prioritet i izrazili opredijeljenost međunarodne zajednice da pomogne organima vlasti BiH u ovim nastojanjima.\nUpravni odbor PIC-a pozvao je političke stranke koje imaju svoje predstavnike u Parlamentu BiH da pokažu svoju opredijeljenost za provedbu pravosudne reforme, uključujući i putem aktivnosti Istražne komisije Predstavničkog doma BiH za procjenu stanja u pravosuđu BiH. Upravni odbor PIC-a primio je k znanju potrebu da se izvrši reforma Visokog sudskog i tužilačkog vijeća (VSTV) kako bi se rješavala pitanja sukoba interesa i druga pitanja vezana za integritet, ojačala neovisnost, disciplinska i profesionalna odgovornost i omogućili pravni lijekovi protiv odluka VSTV-a, pozivajući sve organe vlasti da što prije osiguraju donošenje izmjena i dopuna Zakona o VSTV-u.\nUpravni odbor PIC-a osuđuje kontinuirane prijetnje organa vlasti Republike Srpske da će se povući iz državnih institucija i blokirati procese donošenja odluka na državnom nivou. U tom pogledu, Upravni odbor PIC-a još jednom izražava svoju punu podršku radu Ustavnog suda BiH i njegovih sudija.\nUpravni odbor PIC-a podržao je rad Centralne izborne komisije (CIK) u vezi s pripremama za lokalne izbore 2020. godine i u tom smislu pozdravio prezentaciju predsjednice CIK-a, gospođe Vanje Bjelica-Prutina. Apelirali su na organe vlasti BiH da što prije usvoje dugočekivani državni budžet za 2020. godinu kako bi se omogućilo neometano funkcioniranje državnih institucija, uključujući i CIK, kao i obavljanje njihovih ustavnih i pravnih nadležnosti. Kako bi se CIK-u omogućilo efikasno obavljanje tehničkih priprema za ovogodišnje izbore, Upravni odbor PIC-a poziva Vijeće ministara BiH da, u međuvremenu, donese specijalnu odluku o rashodima u skladu sa Zakonom o financiranju institucija Bosne i Hercegovine. Upravni odbor PIC-a podsjeća da je CIK nezavisno tijelo čije ovlasti proizlaze iz Izbornog zakona BiH, a da entitetske izborne komisije nemaju nadležnosti u organiziranju izbora, izuzev nadležnosti koje im povjeri CIK, i da moraju djelovati u skladu sa Izbornim zakonom BiH.\nNakon prezentacije NVO “Naše društvo” o situaciji u Mostaru nakon što je grad osam godina bez Gradskog vijeća, Upravni odbor PIC-a je također pozvao političke aktere da hitno provedu odgovarajuće odluke Ustavnog suda BiH i Evropskog suda za ljudska prava u vezi sa lokalnim izborima u Mostaru, i da pronađu prihvatljiv dogovor u okviru roka koji je utvrdio Evropski sud, te da osiguraju da se ove godine u Mostaru konačno održe slobodni i demokratski izbori prvi put nakon 2008. godine.\nObilježavajući 25. godišnjicu genocida u Srebrenici, Upravni odbor PIC-a odaje počast žrtvama, preživjelim i njihovim porodicama. Komemoracija ima za cilj da se sjetimo prošlosti i podsjetimo na važnost mira u BiH i stalne potrebe suzdržavanja od neodgovorne, revizionističke retorike i retorike kojom se poziva na podjele. Svi ratni zločini i zločini protiv čovječnosti počinjeni za vrijeme trajanja sukoba u BiH tokom 1990-ih ne smiju se zaboraviti ili negirati, a svi odgovorni moraju biti lišeni slobode i izvedeni pred lice pravde, dok se osuđeni ratni zločinci nikada ne smiju veličati. Upravni odbor PIC-a poziva političke lidere i izabrane zvaničnike da učine sve što je u njihovoj moći kako bi sjećanja na događaje i žrtve bila upriličena na dostojanstven način, kao i da organiziraju zajedničku komemoraciju koja će promovirati mir i pomirenje, te podržavaju kontinuirane napore na pronalaženju i identifikaciji žrtava.\n- Pripreme i usvoje akcioni plan za 14 ključnih prioriteta iz mišljenja Evropske komisije i započnu njegovu implementaciju. Pripreme metodologiju Programa integriranja BiH u Evropsku uniju.\n- Imenuju novu Vladu Federacije, kao i vlade Hercegovačko-neretvanskog kantona i Kantona 10, koje su još uvijek neimenovane, a ovi kantoni funkcioniraju s vladama iz prethodnih mandata koje su na vlasti više od godinu i po nakon održavanja općih izbora u oktobru 2018. godine, i popune upražnjene pozicije na svim nivoima vlasti, uključujući i pravosuđe i ključne državne agencije.\n- Pripreme i provedu lokalne izbore u cijeloj zemlji, osiguravajući njihovo provođenje na slobodan, pošten i siguran način u skladu s evropskim standardima. Uzdrže se retorike koja poziva na podjele i destabilizaciju tokom predizborne kampanje za lokalne izbore 2020. godine, i da se umjesto toga fokusiraju na izazove s kojima se suočavaju organi na lokalnom nivou vlasti, a koji utječu na život i egzistenciju građana.\n- Postignu dogovor o izbornim pravilima za Mostar, koji mora ostati jedinstveni grad. Ova se situacija mora odmah riješiti i to neovisno o ostalim neriješenim pitanjima.\n- Provedu presudu u predmetu Sejdić/Finci, kao i s tim povezane odluke Evropskog suda za ljudska prava, što je i dalje neispunjena obaveza nakon više od deset godina, i suzdrže se od poduzimanja zakonodavnih ili političkih mjera koje bi dodatno otežale provedbu ovih odluka.\n- Jačaju saradnju između svih nivoa vlasti u BiH i osiguraju odgovarajuća sredstva za rukovođenje migracijama, što su isključive nadležnosti države, te podijele teret osiguranja smještaja za migrante. U skladu s međunarodnim pravom, restriktivne mjere kojima se ograničava kretanje migranata moraju biti ukinute.\nUpravni odbor PIC-a će svoj sljedeći sastanak održati 1. i 2. decembra 2020. godine.\nOHR: Osigurati adekvatno finansiranje izbora\nOHR PIC Vijeće za provedbu mira Komunike\nPolitički direktori zemalja članica PIC-a razmatraju stanje u BiH


Završen projekat šahovskog druženja osoba sa i bez invaliditeta “Potpuno ravnopravni” | Luftika\nUdruženje građana „Za pravo na kvalitetan život“ iz Petrovaradina sprovelo je projekat „Potpuno ravnopravni“ uz podršku Ministarstva za rad, zapošljavanje, boračka i socijalna pitanja.\nU okviru projekta, održano je osam šahovskih cuger turnira, rejtingovanih kod FIDE.\nU drugom delu projektnih aktivnosti, najpoznatiji novodadski šahovski pedagog, majstorski kandidat Vladimir Deže, održao je četiri šahovska predavanja o strategiji, taktici, otvaranjima i kombinatornoj igri.\nCilj projekta je bio da se sruše predrasude javnosti o osobama sa invaliditetom tako što se pokazalo da su one intelektualno apsolutno jednake sa ljudima bez invalidnosti.\nSvi učesnici, igrači, imali su mogućnost da osvoje međunarodni FIDE rejting za blic šah.\nOrganizator je obezbedio posluženje i nagrade u šahovskim garniturama, časovnicima, knjigama i šahovskim suvenirima za sve učesnike.\nOdržani su sledeći turniri:\n„Potpuno ravnopravni“, u sedam kola, na kom je pobedio majstor FIDE, nekadašnji prvak Novog Sada, Ivan Titov,\n„Memorijal Branko Rajkov“, u šest kola, nazvan po počivšem novosadskom šahisti sa invaliditetom, koij je osvojio majstorski kandidat Siniša Kovačević.\nMemorijal „Žarko Janković“ (sedam kola), na kom je pobedio majstorski kandidat Dušan Mladenović, aktuelni šampion Srbije za šahiste sa invaliditetom\nMemorijal „Milenko Plavšić“ (šest kola) osvojio je Ivan Titov.\nMemorijal „Ervin Županec“ (sedam kola) s pobednikom, majstorom FIDE, Igorom Krejićem.\nMemorijal „Boško Zlatković“ (šest kola), na kom je trijumfovao Siniša Kovačević.\nMemorijal „Miroslav Dožaj“(sedam kola) s kog je kao pobednik izašao Ivan Titov.\nMemorijal „Peđa Novaković“(šest kola), koji je stopostotnim rezultatom osvojio iskusni majstor FIDE Slobodan Bojković.\nTurniri su naišli na oduševljenje novosadske šahovske zajednice, naročito u veza sa svojom plemenitom misijom, rušenja predrasuda prema osobama sa invaliditetom i povećavanja njihove vidljivosti u našem društvu.\nŠahovsko geslo “Gens una sumus” rečito govori o tolerantnosti i spremnosti šahista da prihvate svakog ljubitelja ove drevne igre bez obzira na njegove zdravstvene ili druge karakteristike.\nSpecijalnu nagradu za najbolje plasiranog igrača sa invaliditetom bez rejtinga, poneo je Dušan Miljanović iz Novog Sada.\nPosebnu draž turniru dali su iskusni šahisti Dušan Mladenović, dvostruki prvak Srbije za osobe sa invaliditetom, legendarni Krasoje Notaroš, majstor FIDE i dobri duh novosadskog šaha već duže od pola veka, bivši šampioni Novog Sada, FIDE majstori Stevan Jović i Ivan Titov, nekadašnji omladinski reprezentativac SFRJ, majstor FIDE Slobodan Bojković, bivši predsednik Šahovskog saveza Novog Sada, majstorski kandidat Živko Ubiparip i mnogi drugi.\nO regularnosti turnira, u ulozi sudije, briljirao je majstor FIDE, aktuelni šampion Novog Sada, Siniša Remecki.\nUčešće je bilo besplatno, a svi igrači koji su se pojavili na završnom turniru su dobili nagrade iz ruku predsednika Udruženja “Za pravo na kvalitetan život, Mladena Savića.\nUčesnici su iskazali veliku želju da se ovakav festival šahovskog druženja osoba sa i bez invaliditeta što pre ponovi.\nOrganizator je obećao da će pokušati ponovo da pribavi neophodna sredstva obraćajući se privredi i organima grada, ispred koga je šahiste posetila Kristina Karajić, zamenik predsednika skupštine Grada Novog Sada, kojom prilikom je rekla da grad svesrdno podržava ovakve aktivnosti.\nVioletu iz Novog Sada komšije napale zbog buke iz stana, zbog njenog odgovora crvene im se obrazi\noznakeosobe sa invaliditetom potpuno ravnopravni sah\nMilica je sa 15 godina završila u kolicima zbog saobraćajne nesreće, ali za nju nemoguće ne postoji


Ibrahimović napušta Milan | 24h.ba\nHome Sport Nogomet Ibrahimović napušta Milan\nKako prenosi italijanska “Gazeta delo sport”, švedski fudbaler Zlatan Ibrahimović uskoro će napustiti redove Milana i vratiće se u domovinu, gdje će nastupati u stokholmskom Hamarbiju, gdje se već nalazi u vlasničkoj strukturi.\nPrema navodima, Ibrahimović je svoje frustracije situacijom u timu sa stadiona “San Siro” izrazio izvršnom direktoru slavnog kluba Ivanu Gazidisu, kritikujući način na koji vodi klub.\nKako Ibrahimovićev i Gazidisov odnos nije kakav je bio prije nekoliko mjeseci, može se očekivati da će iskusni 38-godišnji napadač napustiti italijansku ekipu, ali će joj prije toga pokušati pomoći da se domogne mjesta koje vodi u Ligu Evrope naredne sezone.\nKao novi klub za legendarnog napadača najprije figurira Hamarbi, ekipa s kojom je Ibrahimović i trenirao tokom pauze izazvane zbog pandemije virusa korona. Ibrahimović trenutno odsustvuje zbog povrede lista, ali se nada da će se vratiti u tim za prvi meč Milana poslije pauze u Seriji A, a to je susret sa Lećeom, koji se igra 22. juna.\nSlavni klub iz Milana je nakon 26. odigranih kola trenutno sedmi na tabeli Serije A, sa tri boda manje od Napolija, koji je na šestom mjestu i drži poziciju koja vodi u kvalifikacije za Ligu Evrope.\nPrevious articleVIDEO: Đoković jecao pred beogradskom publikom: Sjetio sam se djetinjstva…


Objavljena imena dobitnika priznanja "Sloboda" Međunarodnog centra za mir - Klix.ba\nKomisija za dodjelu priznanja Međunarodnog centra za mir donijela je danas u Sarajevu odluku o dodjeli priznanja "Sloboda" za ovu godinu.\nPojedinci iz BiH i svijeta koji su dobili priznanje "Sloboda" su Jasmila Žbanić (BiH), Bogić Bogićević (BiH), Krunoslav Cigoj (Hrvatska), Janez Drnovšek (Slovenija), Mirjana Miočinović (Srbija) te Tilman Zulh (SR Njemačka).\nPriznanje "Sloboda" za institucije u BiH pripalo je Međureligijskom vijeću BiH, Operi Narodnog pozorišta Sarajevo, Nacionalnoj i univerzitetskoj biblioteci BiH, Univerzitetu u Sarajevu, Umjetničkoj galeriji BiH te Muzeju Grada Sarajeva.\nAleksandrijska biblioteka - Aleksandrija, EFA - Evropska asocijacija festivala (Gent), IPA - Internacionalno udruženje izdavača (Ženeva) te ISPA - Međunarodno društvo umjetnosti (New York), institucije su u svijetu koje su proglašene dobitnicima ovog priznanja.\nMeđunarodni centar za mir Sarajevo svake godine dodjeljuje tradicionalnu nagradu "Sloboda" povodom 10. decembra, Međunarodnog dana ljudskih prava. Nagrada se dodjeljuje za poseban doprinos borbi za ljudska prava i slobode u BiH, Evropi i svijetu.


Podrška uspostavljanju efektivnog sistema brige o djeci nakon razvoda,12.11.2010.\nU Banja Luci je u organizaciji OEBS Misija u Bosni i Hercegovini održan radni sastanak sa predstavnicima centara za socijalni rad i drugih institucija koje se bave zaštitom djece u banjalučkoj regiji, na temu konfliktnih razvoda brakova i posljedica po djecu.\nCilj sastanka je da se razmjene iskustva iz prakse radi uspostavljanja efektivnog sistema zaštite djece nakon razvoda.\nOmbudsman za djecu, mr Nada Grahovac pozdravila je inicijativu da se o ovom problemu govori jer je on zaista prisutan. Roditelji zaboravljaju da razvodom braka nisu prestali biti roditelji, zaboravljaju da je njihov razvod njihova odluka, koju djeca ne žele i na koju ne mogu uticati, a snose njihove posledice koje su teške i dugotrajne.\nU vezi sa brojnim problemima u ovoj oblasti, ombudsman za djecu je ukazala između ostalog i na probleme uređenja viđanja djeteta sa roditeljem sa kojim dijete ne živi, na sprečavanje djeteta u ostvarivanju njegovog prava na kontakte sa bliskim srodnicima, na probleme u promjeni donesene odluke i posebno probleme u izvršavanju odluka, pitanja izdržavanja djeteta, odobrenja putne isprave.\nPuno je pitanja koja traže efikasnije mjere, zato je i izraženo očekivanje da se razgovori na ovu temu nastave.


izborni sistem : Južne vesti\n24 godine od formiranja demokratske vlasti u Nišu - stvari vraćene na staro, potrebna promena izbornog sistema\n14:13, 27. 1. 2021.\nPosle pobede na lokalnim izborima, izborne krađe i protesta, opozicija je uspela u Nišu da formira vlast 27. januara 1997. To je bila, kako kažu, prva demokratska vlast i pobeda slobode, ali za Branislava Jovanovića su se stvari posle 24 godine vratile na staro. On promenu sada ne vidi, a u NKD-u kažu da je za to neophodno menjati izborni sistem.\n15:57, 19. 1. 2021.\nSamo opozicione partije odgovorile su na pitanja Nacionalne koalicije za decentralizaciju - da li su za promenu izbornog sistema sada, kasnije ili nikad, a kažu da je većina "za". Ima i onih koji strahuju da će režim zloupotrebiti novi sistem, pa su za promene posle izbora, dok SNS i SPS nisu odgovorili na pitanja NKD-a.\nNKD: Vlast, opozicija i EU treba da pregovaraju o promeni izbornog sistema\n13:52, 10. 11. 2020.\nPobošljanje izbornih uslova u Srbiji nije dovoljno, kažu u Nacionalnoj koaliciji za decentralizaciju, i dodaju da bi u agendi budućeg dijaloga vlasti, opozicije i Evropske unije trebalo da se nađe i promena izbornog istema. Ovaj postojeći je, pojašnjavaju, prevaziđen i ne postoji nigde u Evropskoj uniji.\nStranke u Nišu često povereništva, oslanjaju se na prepoznatljivost lidera\n18:47, 9. 10. 2020.\nNema više ni velikog DS-a, ni velikog DSS-a u Nišu. Nestala je i Nova Srbija, a oni koji su tu i deluju u opozicionom bloku su uglavnom povereništva velikih stranak uz nekoliko lokalnih priča. Reklo bi se da nemaju šta da traže protiv najjačeg SNS-a, ali i ta stranka, iako najveća, u Nišu ima povereništvo. Da bi se politička slika Niša promenila na bolje, neophodna je, kažu u NKD-u, promena izbornog sistema.\nNKD: Smanjenje cenzusa kao zamazivanje očiju umesto suštine\n15:37, 15. 1. 2020.\nNamera vlasti da cenzus za ulazak u parlament snizi sa 5 na 3%, prema stavu NKD, šamar je građanima i ekspertskoj zajednici koji godinama unazad zahtevaju smislenu izmenu izbornog sistema - personalizaciju i ravnomernu regionalnu zastupljenost u Skupštini Srbije.\nU Nišu se diskutovalo o izbornim uslovima, slab odziv opozicije i NVO\n16:29, 29. 10. 2019.\nU polupraznoj sali niške Gradske kuće predstavnici Republičke izborne komisije, Agencije za borbu protiv korupcije i pojedinih ministarstava govorili su o nacrtima izmena pojedinih zakona koji bi trebalo da unaprede izborni proces. Međutim, među diskutantima skoro da nije bilo opozicionih stranaka iz Niša, a ni predstavnika NVO sektora.\nDa li Nišlije žele da im gradonačelnika postavlja Beograd ili oni sami?\n16:47, 29. 9. 2017.\nNigde u razvijenim evropskim zemljama ne postoji izborni sistem kao naš, navodi Mladen Jovanović iz Nacionalne koalicije za decentralizaciju, ni na lokalnom ni na centralnom nivou. Ako bismo direktno birali gradonačelnika ili odbornike, kako kaže, imali bismo vlast koja odgovara Nišlijama, a ne Aleksandru Vučiću, kao predsedniku trenutno najjače stranke u Srbiji.\n“Da poslanici i gradonačelnici odgovaraju građanima, a ne šefovima stranaka iz Beograda”\n12:47, 13. 9. 2017.\nPromena izbornog zakona po kojoj bi građani znali koga biraju za poslanike, gradonačelnike i odbornike i kako bi oni odgovarali građanima i kako se ne bi skrivali iza lidera partija, suština je građanske inicijative “Biram koga biram”, koju su u srpskom parlamentu predstavili Nacionalna koalicija za decentralizaciju iz Niša i poslanik Dušan Milisavljević.\n08:42, 1. 7. 2017.\nPočeo je sa radom "Ko je na vlasti", internet portal na kom građani mogu da saznaju stranačku pripadnost svih odbornika u Srbiji, ko je menjao stranke i ko podržava vlast. Njihovo istraživanje pokazuje da je Merošina među opštinama u kojima ima najviše preletača od prošlih lokalnih izbora.\nPoslanici i NVO: Postojeći izborni sistem treba menjati\n08:56, 30. 11. 2016.\nBolja geografska zastupljenost građana u parlamentu, veća personalizacija, kao i suštinska uključenost manjinskih grupa i zajednica u rad Skupštine, neke su od osnovnih stvari koje bi novi izborni sistem trebalo da donese, jedinstven je zaključak poslanika i predstavnika građanskih organizacija.\nNišlije svoje poslanike slabo prepoznaju i po imenu i na slikama\n15:56, 23. 5. 2016.\n“Autobus izborne reforme” danas je stajao u centru Niša gde je nekoliko stotina sugrađana potpisalo peticiju za promenu izbornog sistema. Kako kažu iz Nacionalne koalicije za decentralizaciju, Nišlije svoje poslanike skoro da ni poimence ne prepoznaju, a kamoli na slikama.\n“Autobus izborne reforme” kreće iz Niša\n14:46, 19. 5. 2016.\nŠta je loše u postojećem izbornom sistemu i zašto ga treba menjati Nišlije će saznati u subotu 21. maja od 11 do 16 sati na Trgu kralja Milana, gde će moći da potpišu i inicijativu Nacionalne koalicije za decentralizaciju za promenu izbornog sistema.\nZašto je bilo izbornih neregularnosti i ko je odgovoran?\nIz kojih razloga je oko 25.000 Nišlija moralo da izlazi na ponovljene izbore, kako je došlo do neregularnosti, ko je za njih odgovoran i da li to može uticati na izbornu volju, pitanja su koja će biti razmatrana na tribini u “Media& Reform centru” 12. maja.\n30.000 potpisa za biranje poslanika po imenu i prezimenu\nU 10 gradova i opština u Srbiji počelo je prikupljanje potpisa za izmenu izbornog zakona prema kojem bi se narodni poslanici birali po imenu i prezimenu, a ne kao deo političke liste. Inicijativa krenula iz Niša, a podrška se traži od svih građana.\nUz pametni telefon i građani postaju posmatrači izbora\n16:47, 31. 3. 2016.\nNova aplikacija za telefone omogućava građanima da ukoliko uoče nepravilnosti na izborima to uslikaju i pošalju “Posmatračima izbora” koji će to proslediti Agenciji za borbu protiv korupcije koja jedina ima mehanizme da nepravilnosti i sankcioniše.


Generalni sekretar Ujedinjenih naroda Kofi Annan u utorak je obisao UN-ove mirovne snage u juznom Libanu.\nKontigent UNIFIL-a sada ima dve hiljade vojnika, ali je predvideno da bude pojacan sa jos 13 hiljada, koji ce cuvati mir zajedno sa isto toliko pripadnika libanske regularne armije.\nAnan je 11-nu bliskoistoccnu turneju zapocceo jucce posetom Bejrutu. Nakon juzznog Libana odlazi u Izrael, a potom u Siriju i Iran.\nU ponedjeljak je Annan pozvao Hezbollah da oslobodi dvojicu izrarelskih vojnika cije je zarobljavanje 12. jula pokrenulo 34-dnevni rat Izraela i Hezbollaha i Izrael da ukine vazdussnu i morsku blokadu Libana.\nNakon razgovora s libanskim liderima u Bejrutu Anan je kritikovao Izrael i Hezbollah zbog neposstovanja kljucnih odredbi UN-ove rezolucije o prekidu vatre i upozorio da bi se krhko primirje moglo da dozzivi krah.


Partizan otvorio SVOJU KUĆU, dug ZNAČAJNO smanjen! | BN\nPartizan otvorio SVOJU KUĆU, dug ZNAČAJNO smanjen!\nKošarkaški klub Partizan predstavio je danas svoj novi dom u elitnom beogradskom naselju Dedinje. Objavljene i promene u sportskom sektoru. Dug smanjen za 4 miliona evra. Partizan prepolovio dug, "creme de la creme" na otvaranju "kuće"! Predsednik KK Partizan Ostoja Mijailović izjavio je na otvaranju "Partizanove kuće" da je dug košarkaškog kluba iz prethodnih godina prepolovljen.\nKošarka 25.06.2018 | 20:15\nPartizan je u ponedeljak predstavio svoj novi dom na Dedinju, kuću koju je iznajmio kao poslovni prostor na javnom konkursu.\nObjavljene su i promene u sportskom sektoru.\nBivši reprezentativac Nikola Lončar novi je sportski direktor kluba, dok je Vladimir Dragutinović, član legendarne generacije iz 1992. preuzeo mesto direktora mlađih kategorija.\nGosti na predstavljanju "Partizanove kuće" bili su NBA zvezda Bogdan Bogdanović, bivši igrači Miroslav Berić, Miroslav Radošević, Aleksandar Čubrilo, Milenko Tepić, Kosta Perović, Ivo Nakić, kao i nekadašnje zvezde tima, a sada čelnici KSS predsednik Predrag Danilović i potpredsednik Dejan Tomašević.\nMeđu zvanicama su bila i dvojica najuticajnijih košarkaških menadžera u Evropi Miodrag Ražnatović i Aleksandar Rašković, kao i direktor Košarkaške lige Srbije Leon Deleon.\nOvo je bilo jedno od obećanja predsednika crno-belih Ostoje Mijailovića, a nakon prigodnih reči ozvaničene su i promene u sportskom sektoru, ali i saopšteni neki poslovni rezultati.\nPrema rečima prvog čoveka KK Partizan, kada je došao u klub pre 10 meseci, dug je bio 7,86 miliona evra, a sada iznosi 3,78 miliona evra.\n"Partizan je bio rudnik bez svetlosti, niko ga nije hteo zbog dugova i trebalo je pripremiti sistem. Finansijski smo stabilizovali klub, dug je bio 7,1 milion evra, a sada smo ga dosta smanjili. Od preostalog duga od 3,8 miliona evra, 1,7 miliona evra se duguje bivšim igračima", rekao je Mijailović, dodajući da su dve najveće grupe poverilaca bile banke i igrači, rekao je Mijailović.\nRekao je i da je klub dobio spor sa Marfin bankom.\nUpitan da li je KK Partizan vlasnik ove kuće, Mijailović je odgovorio:\n"Partizanova kuća je iznajmljena kao poslovni prostor, daleko smo od toga da možemo da priuštimo kupovinu ovakvog objekta. Dipos je objavio javni konkurs, mi smo se javili i dali adekvatnu ponudu".\nDodao je da će, kada finansijska situacija bude povoljnija, prioritet Partizana biti da obezbedi svoju dvoranu.\nPredsednik crno-belih je naveo da Marfin banka više nije problem i da je dug prema njoj dugo godina opterećivao život kluba.\n"To što smo uradili bio je veliki posao. Taj ugovor je šteta. Pre neki dan, drugostepeni sud u Beogradu presudio da više ne može da nam blokira račin i nemamo više nikakve obaveze. Paralelno smo radili i na tome da tužimo njih i verujem da ćemo dobiti na sudu i banka će imati obavezu prema nama. Oni su nas pre neki dan kontakrirali i hoće da se dogovorimo. Za deset meseci smo smanjili ukupan dug za 3.528.000 evra, ostalo je oko 3.800.000. Mnogo teže će biti vratiti ovaj drugi deo".\nMijailović je rekao da će košarkaši Partizana trenirati u Sportskom centru Korn, sa kojim je potpisan trogodišnji ugovor i da je želja da se mladje kategorije i prvi tim imaju gde da rade jer je u hali "Aleksandar Nikolić" "bilo skupo", a da je sad nađen "krov nad glavom".\nGovoreći o preostalim obavezama prema nekadašnjem treneru Dušku Vujoševiću, Mijailović je kazao da u junu ide sledeća rata, a kasnije po utvrđenoj dinamici.\nOstoja Mijailović je rekao da je možda bilo lakše da prevare poverioce, upitan o tome kako rešiti ostatak duga.\n"Nisam želeo da gasim Partizan i njegovu istoriju. Išli smo težim putem. Probaćemo da nađemo rešenje sa poveriocima. Jedan deo budžeta koje projektujemo za sledeće sezone biće odvojen i za to. Većina ljudi koji imaju potraživanja su imali razumevanja. Jednom američkom menadžeru je bio dug od 120.000 dolara za pet igrača koji su bili kod nas. On je prihvatio da otplatimo to u narednih godinu i po dana", rekao je prvi čovek crno-belih.\nMijailović je kazao da su ambicije Partizana uvek veoma visoke.\n"Uvek su jako visoke ambicije u Partizanu, nama je mesto u Evroligi. Mislim da ni Evrokup nikad neće biti jači. Biće veoma snažna i ABA liga. Uvek idemo na najvišu tačku. Dovešćemo racionalna pojačanja. Nećemo po svaku cenu juriti prvo mesto da ne napravimo neke greške od ranije", kazao je Mijailović.\nNa otvaranje je došao veliki broj bivših igrača i funklcionera kluba, kao i mnogi prijatelji i saradnici nekadašnjeg šampiona Evrope...\nMeđu prisutnima su bili legende klube, osvajači titule iz Istanbula 1992. godine, Predrag Danilović, i Ivo Nakić, NBA zvezda Bogdan Bogdanović, potom nekadašnji igrači Milenko Tepić, Kosta Perović, Aleksandar Čubrilo, Miroslav Berić, Miroslav Radošević, Dejan Tomašević...\nBili su tu i menadžeri Miško Ražnatović i Aleksandar Rašković (sa kojim su crno-beli ranije imali nesporazume), a došao je i direktor Košarkaške lige Srbije Leon Deleon.\nKako je neko primetio: nedostaju samo Duško Vujošević i Goran Grbović!\nU Partizanovoj kući biće i radno mesto novog sportskog direktora Nikole Lončara, kao i kancelarija namenjena treneru i stručnom štabu prvog tima.\n"U januaru smo se dogovorili da se vratim u Partizan čim završim obaveze u Španiji, gde sam radio na televiziji. Ostoja Mijailović me je ubedio da je Partizan pravo mesto za nastavak moje karijere. Želim da pomognem Partizanu da se što pre vrati tamo gde mu je mesto, a to znači da osvaja trofeje i da igra Evroligu. Doneću energiju, znanje, kontakte, veze. Nemam iskustvo u ovom poslu, ali sam celog života u košarci", rekao je Lončar.\nSaopšteno je i da će Vlada Dragutinović, još jedan član generacije KK Partizan koja je osvojila titulu prvaka Evrope u Istanbulu 1992. godine, preuzeti funkciju direktora mlađih kategorija umesto Zorana Stevanovića.\nMijailović je rekao i da je klub zakupio na 36 meseci sportski centar "Korn" u Šumicama za rad mlađih kategorija, kako ne bi plaćao skupe pojedinačne termine.\nInače, iz Humske 1 u novu kuću preseliće se još služba za odnose sa javnošću i marketing odeljenje. Administracija i sedište kluba ostaće na dosadašnjoj adresi, na stadionu Partizana.\nKuća je zamišljena kao "dom svih partizanovaca", čija vrata će biti otvorena svima onima koji su deo sebe ugradili u istoriju jednog od najuspešnijih klubova na ovim prostorima, osvajača desetina trofeja i rasadnika igrača za reprezentativne selekcije, kao i NBA timove.


Propao projekat uvođenja uniformi - Ozonpress :: internet portal\nTag: kecelje, škola, uniforme\nIDEJA o uvođenju đačkih uniformi u osnovne škole uvek je imala svoje zagovornike i protivnike. Dok jedni tvrde da bi nošenje odela u školama sprečilo diskriminaciju među učenicima, drugi smatraju da je to zastarela ideja.\nMinistarstvo prosvete, nauke i tehnološkog razvoja uvođenje uniformi prepustilo je školama, a nedostatak novca je glavni razlog zbog kojeg učenici i dalje nisu uniformisani.\nKako bi se utvrdilo da li su roditelji saglasni sa uvođenjem uniforma resorno ministarstvo je početkom školske godine u osmoletkama sprovelo anketu.\n– Ona je pokazala da roditelji i učenici nisu prihvatili ideju, najviše iz finansijskih razloga – objašnjavaju iz nadležnog Ministarstva. – Problem nastaje jer škole nisu u mogućnosti da obezbede donatore koji bi finansirali uniforme.\nIz Ministarstva poručuju da se i dalje zalažu za ideju uvođenja uniformi, za čiji dizajn bi se opredelili sami učenici.\n– Ova inicijativa je pokrenuta sa ciljem reafirmacije vaspitne uloge škole i razvoja osećaja pripadnosti. U pojednim slučajevima škole su obaveštavale ministarstvo o tome da će istrajati u ostvarivanju ove ideje – poručuju iz ovog resora. – Smatramo da će novoformirani opštinski saveti roditelja sa više energije i inicijative podržati ideju, kao i da će se na lokalnom nivou obezbediti potrebna sredstva za uvođenje uniformi u škole koje su za to zainteresovane.\nIpak, osnovne ali i srednje škole, koje niko ne spominje, nisu u obavezi da uvedu uniforme, jer ne postoji precizno definisan zakon koji bi regulisao ovu oblast.\nMeđutim, dok se ne nađe potreban novac kako bi se svi učenici uniformisali u školu će dolaziti ko kako želi, jer ne postoji jedinstveni dokument o pravilima oblačenja. Tačnije, kodeks odevanja u osmoletkama nije regulisan na nivou države, već aktom svake škole. Ono što se zabranjuje su mini-suknje, duboki dekoltei, goli stomaci i kratke bermude.\nŠKOLE u Kini promivišu „pametne“ uniforme sa čipovima, za lakše praćenje prisustva nastavi i kretanja učenika. Ukoliko učenici nose uniforme, nadležni u školi primaju zabeleženo tačno vreme njihovog ulaska i izlaska iz škole i automatski šalju te podatke roditeljima i nastavnicima.\nOpstinar 24/03/2019 u 19:30 Odgovorite\npa mogao se recimo preusmeriti budzet od turneje za Buducnos’ Smrdije i silne autobuse botova i njhove plate u budzet za uniforme i za osnovne i srednje skole\njos bi i preteklo…\nJelena 24/03/2019 u 20:24 Odgovorite\nSvaka ti reč na mestu ?\nOpstinar 24/03/2019 u 21:34 Odgovorite\njanko lucic 24/03/2019 u 20:36 Odgovorite


Novinari Newsmax Adria, tačnije emisije Pregled dana, juče nisu mogli da prisustvuju zajedničkoj konferenciji za medije nemačke kancelarke Angele Merkel sa predsednikom Srbije Aleksandrom Vučićem. Direktor Newsmax Adria Slobodan Georgiev kaže za Danas da su Predsedništvu poslali zahteve za akreditaciju, ali da na njih nikada nije odgovoreno, te su novinari ove kuće ostali ispred vrata.\nOn dodaje da je juče od Vasiljević tražio da im pošalju zvaničan mejl, ali da je ona rekla “da nema vremena za to”.\nKuriozitet jučerašnje konferencije je i da su samo Tanjug i RTS mogli da postavljaju pitanja. Po kom kriterijumu je izabran Tanjug, s obzirom da je reč o privatnom mediju, a nije dozvoljeno N1, Suzana Vasiljević kaže da je to zato „što se Tanjug javio za pitanje“.


Otvaranje novog postrojenja, reciklaža elektronskog i električnog otpada\nSvečano otvaranje novog postrojenja\nGradonačelnik Niša dr Zoran Perišić i generalni direktor E-reciklaže Ninoslav Milenković svečano su pustili u rad novo postrojenje za reciklažu elektronskog i električnog otpada, tj. frižidera, malih i velikih kućnih aparata i televizijskih katodnih cevi.\nNajveća investicija u poslednjih 10 godina\nOtvaranjem novog pogona Srbija postaje lider na Balkanu u ovoj oblasti. Vrednost novog postrojenja E-reciklaže je 8 miliona eura i predstavlja najveće ulaganje u reciklažnu industriju od njenog začetka, kao i najveću domaću “grinfild” investiciju u Nišu u poslednjih deset godina. Fabrika zapošljava 250 radnika, dok će\nsakupljačka mreža i kooperanti brojati i do 4000 ljudi.\nPrisutnima na otvaranju se prvi obratio generalni direktor E-reciklaže Ninoslav Milenković, zatim predstavnik privredne komore Srbije Siniša Mitrović, predstavnik kompanije Mewa Helmut Obergugenberger i na kraju gradonačelnik Niša dr Zoran Perišić. Značaj investicije i otvaranje novih poslovnih mogućnosti bili su glavna tema otvaranja pogona.\nSvečanost je počela govorom generalnog direktora E-reciklaže\n„Hvala što ste došli u ovolikom broju. Velika mi je čast što ste nas udostojili svojim dolaskom. Veoma sam zadovoljan što smo nakon samo godinu i po dana od otvaranja reciklaže elektroskog i električnog otpada došli na ovaj nivo.“ Rekao je generalni direktor E-reciklaže Ninoslav Milenković.\n„Mislim da smo ovim postavili standarde za reciklažnu industriju i mogu da kažem da ova investicija od 8 miliona evra i zapšljavanjem 250 ljudi direktno, kao i oko 4000 kooperanata kroz našu sakupljačku mrežu, predstavlja najveću investiciju u ne samo ovom regionu nego i čitavoj Srbiji“ dodao je generalni direktor E-reciklaže.\nPredstavnik Mewa kompanije ukazao je na proaktivnost investicije\n„Veliko je zadovoljstvo obratiti se publici u ovolikom broju na zvaničnom otvaranju novog pogona E-reciklaže. Kada sam pre tri godine upoznao Vujadina i Vladimira, vlasnike kompanije, odmah sam shvatio da delimo duh inovativnosti. Iz perspektive naše kompanije Mewa, koja je dizajnirala i izgradila ovu fabriku, smatramo da smo mi odradili tehnički deo projekta, a vlasnici kompanije su doprineli da ovo postrojenje poseduje samo najnoviju tehnologiju“ rekao je predstavnik kompanije Mewa Helmut Obergugenberger.\n„Odlično ste se pripremili za budućnost, jer stiže nova generacija frižidera sa freonom i pentanom, a vi ste se već pripremili za reciklažu i tih frižidera najnovije tehnologije„, istakao je gospodin Obergugenberger.\nGradonačelnik je istakao važnost postrojenja za budućnost regiona\n„Dragi sugrađani, dragi gosti, isto onoliko koliko sam sretan i ponosan što ću otvoriti ovaj centar, toliko mi je žao što sa nama nije ministarka Zorana Mihajlović koja je zbog obaveza u Vladi Srbije odustala i nije mogla da dođe danas. Zadovoljstvo je na mojoj strani, da ispred grada pozdravim ove hrabre ljude, vizionare, koji su pre tri godine u nekim teškim vremenima započeli pregovore, nastavili i evo završili ovo postrojenje. Oni su vizionari, zato što su uspeli da sagledaju kao pravi dobri privrednici potencijale i mogućnosti jednog ovakvog posla. Nekada je na ulazu u Niš bio natpis: „Dobrodošli u grad elektronike“, a mi smo sada u prostoru te Elektronske industrije. Ovi će ljudi možda da promene taj natpis da piše: „Dobrodošli u centar reciklaže Srbije“. Tehnologija je takva da će ova firma koju danas otvaramo zaposliti 150 ljudi, gde će u kooperativni rad biti uključeno još najmanje 3000 ljudi. Današnja tehnologija je takva da ovi materijali nakon što se uklone iz ovog opasnog okruženja, frižidera, zamrzivača, kompjutera i tako dalje, ulaze ponovo u naš život kroz neke druge proizvode“ izjavio je dr Zoran Perišić.\n„Nismo toliko bogati da bi bacali ono što smo jednom koristili. Ovo je početak i moramo da se ponašamo kao ostali državljani Evrope, da razdvajamo plastiku, papir, metal, elektronski otpad, organski otpad, drvo, sve to mora da ima svoj kontejner. Problem komunalnog otpada je zaista jedna ozbiljna priča i ja ću svojim saradnicima posvetiti puno vremena da bi naš grad učinili čistijim, boljim, a da bi okruženje koje darujemo našim sugrađanima bilo zdravije i lepše“ dodao je na kraju gradonačelnik Niša.\nPosle govora dr Zoran Perišić je pritiskom na dugme pustio u rad novo postrojenje\nMewa pogon jedan od najprofitabilnijih u Evropi\nMewa pogon za reciklažu je jedan od najprofitabilnijih sistema koji postoji u Evropi, a najveća prednost našeg novog sistema ogleda se u skoro potpuno automatizovanom procesu reciklaže koji omogućava obradu velike količine elektronskog i električnog otpada.\nImamo oko 4000 kooperanata\nOtvaranjem ovog pogona direktno smo zaslužni za poboljšanje poslovanja naših kooperanata koji prelaze brojku od 4000 ljudi. Trudićemo se da i u budućnosti održimo ovaj tempo inovacija i postanemo globalni lider u reciklaži elektronskog i električnog otpada.\nKako detaljno radi novi pogon za reciklažu saznaćete klikom na Mewa QZ 2000 pogon za reciklažu rashladnih uređaja\nZajedno do čistije životne sredine\nUvedena je besplatna zelena linija na koju građani mogu da se obrate i prijave stare električne i elektronske uređaje u svom okruženju na teritoriji cele Srbije. U roku od 24 časa ti uređaji se preuzimaju, besplatno odvoze i potpuno bezbedno prerađuju.\nPozivamo sve ljude i kompanije koji imaju električni otpad da nam se jave na 0800-085-085 ili da se prijave preko formulara i da direktno doprinesu očuvanju naše životne sredine.


Borelj: Sankcije Rusiji spremne, zavise od nivoa agresije - Top Portal\nNaslovnica Vijesti Svijet Borelj: Sankcije Rusiji spremne, zavise od nivoa agresije\nBorelj: Sankcije Rusiji spremne, zavise od nivoa agresije\nŠef diplomatije EU, Žosep Borelj, izjavio je danas da je spreman da u slučaju dizanja nivoa agresije Rusije prema Ukrajini, Savjetu EU predloži paket “teških sankcija” koje su, prema njegovim riječima, već pripremljene u koordinaciji EU, SAD i drugih partnera.\n”Ako dođe do agresije odmah ću sazvati Savjet EU i predstaviti paket sankcija. Za to je potrebna jednoglasna odluka Savjeta ministra EU, ali ja sam siguran da će nje biti”, kaže Borelj.\nNavodeći da će EU “djelovati odlučno ako to bude zahtjevao nivo agresije”, šef diplomatije EU konstatuje da i dalje nema dokaza o povlačenju ruskih trupa sa granice sa Ukrajinom, ali da ima informacija o sve jačim sukobima na dijelovima granice.\n“Posljednji podaci ukazuju na teške borbe, a primijetili smo i mnogo dezinformacija sa ruske strane kako bi se stvorila atmofera o navodnim napadima na Ruse u ovom dijelu Ukrajine. Uz poziv Dume da se prizna nezavisnost “republika” Donjecka i Luganska, dolazimo do situacije u kojoj smo sve više zabrinuti”, kazao je Borelj.\nPrethodni članakGrad Trebinje će stipendirati sve svoje studente\nNaredni članakOHR: Zakon o lijekovima RS može ugroziti tržište medikamenata


Najmanje 40 žrtava poplava u Turskoj – urušene zgrade, evakuacija građana sa krovova\nIzvor: RTS, OK Radio - Svetske vesti - Subota 14.08.2021 - 15:25\nU poplavama i klizištima na severu Turske poginulo je najmanje četrdeset osoba, saopštili su zvaničnici. Ekipe hitnih službi pretražuju urušene zgrade, vodom natopljene kuće i podrume tragajući za nestalima. Obilne kiše koje su 11. avgusta pogodile crnomorske priobalne provincije Bartin, Kastamonu, Sinop i Samsun izazvale su poplave zbog kojih su urušene kuće i mostovi, prenosi Hurijet...\nOvo je masovni ubica iz Plimuta: Obožavalac Trampa, član bizarnog pokreta\nIzvor: OK Radio, agencije - Svetske vesti - Petak 13.08.2021 - 12:13\nKrvavi napad u Plimutu u kojem je ubijeno 5 osoba šokirao je Veliku Britaniju, a mediji na Ostrvu pišu o identitetu napadača. Reč je o Džejku Dejvidsonu, mladiću u 20-im godinama, koji je bio pristalica bivšeg predsednika SAD Donalda Trampa i veliki ljubitelj vatrenog oružja. Policija je potvrdila da je napadač pronađen mrtav na licu mesta...\nPao helikopter na Kamčatki: Teško da ima preživelih\nIzvor: Tanjug, OK Radio - Svetske vesti - Četvrtak 12.08.2021 - 11:55\nŠanse da se pronađu osam putnika iz helikoptera Mi-8 koji se srušio na Kamčatki su skoro nikakve, rekao je izvor iz hitnih službi za agenciju TASS. "Osmoro ljudi se vodi kao nestalo nakon pada Mi-8, ali praktično nema šanse da ih nađemo žive", dodao je izvor. Mi-8 je nosio 16 ljudi, uključujući 13 putnika, a srušio se...\nIzvor: OK Radio, mediji - Svetske vesti - Utorak 10.08.2021 - 11:24\nNajbolji teniser sveta Novak Đoković saopštio je da neće učestvovati na masters turniru u Sinsinatiju. "Želim da podelim sa vama da ću ipak preskočiti turnir u Sinsinatiju kako bih iskoristio što bolje vreme za oporavak i proveo što više vremena sa porodicom. Od Australije do Tokija sam baš dosta istrošio energije, pa sam sad skroz okrenut...\nIzvor: Tanjug, OK Radio - Svetske vesti - Utorak 10.08.2021 - 10:20\nKineski sud potvrdio je danas smrtnu kaznu kanadskom državljaninu osuđenom za trgovinu drogom. Robertu Lojdu Šelenbergu sud je smrtnu kaznu potvrdio u žalbenom postupku. Šelenberg, koji je ranije bio osuđen u Kanadi za trgovinu drogom, tvrdio je da je nevin i da je u Kinu otišao kao turista. Presuda je izrečena dan uoči izricanja presude Majklu Spejvoru, jednom...\nKlimatske promene: Crveni alarm za čovečanstvo - tvrde naučnici Ujedinjenih nacija u najnovijem izveštaju\nIzvor: BBC News, OK Radio - Svetske vesti - Ponedeljak 09.08.2021 - 12:43\nIzveštaj je objavljen tri meseca uoči konferencija COP26 u Glazgovu na kojoj će svetski lideri razgovarati o borbi protiv klimatskih promena. Negativan uticaj čovečanstva na klimu „je činjenica", navodi su u izveštaju naučnika Ujedinjenih nacija. Stalna emisija gasova može da doprinese da se ključna temperaturna granica probije za malo više od deset godina, ističu. Autori izveštaja navode da...\nPožari se ne smiruju, bukti u Turskoj, Rusiji, Severnoj Makedoniji – najgore u Grčkoj\nIzvor: Tanjug, OK Radio - Svetske vesti - Nedelja 08.08.2021 - 12:49\nU Grčkoj, Turskoj, Rusiji, Albaniji, Severnoj Makedoniji i dalje besne šumski požari. Dramatično je u Grčkoj, gde se bore sa više od 150 šumskih požara. Na jugu Turske vatrogasci kontrolišu oko 200 požara. Dramatično je u Grčkoj, gde se bore sa više od 150 šumskih požara. Stradale su dve osobe, 20 je povređeno, a više oblasti...\nStrašne scene iz Atine, plamen "guta" sve pred sobom; raste broj mrtvih VIDEO\nIzvor: B92, OK Radio - Svetske vesti - Subota 07.08.2021 - 12:29\nDve osobe su poginule, 20 njih je povređeno, a šest oblasti stavljeno je u stanje pripravnosti zbog nekontrolisanih požara koji su se proširili Grčkom. Ogromni oblaci dima nadvijaju se i danas nad severnim periferijama Atine, gde se ljudi pozivaju da napuste svoje domove, a 38-godišnji muškarac, dobrovoljni vatrogasac, poginuo je tokom jučerasnjeg dana od povreda zadobijenim...\nIzvor: Slobodna Evropa, OK Radio - Svetske vesti - Petak 06.08.2021 - 12:52\nDemokratski zastupnici pozvali su u četvrtak 6. augusta američkog predsjednika Joea Bidena da zatvori vojni zatvor u Guantanamu i oslobodi ili sudi preostalim zatvorenicima osumnjičenim za saradnju s Al-Kaidom. Kako se bliži 20. godišnjica napada 11. septembra, 75 zastupnika Zastupničkog doma pozvali su u otvorenom pismu predsjednika da zatvori sporni zatvor pozivajući se na prevelike troškove...\nIzvor: Tanjug, OK Radio - Svetske vesti - Četvrtak 05.08.2021 - 13:15\nProizvođači vakcina, predstavnici najvažnijih svetskih zdravstvenih institucija i čelnici zemalja širom sveta još nemaju zajednički stav da li je treća doza, i koliko, neophodna. Broj zemalja u kojima je u potpunosti - sa dve doze - vakcinisano više od pola stanovništva i dalje je mali, ali polemika o trećoj dozi vakcine protiv Kovida-19 zahuktava se širom...\nIzvor: Beta, OK Radio - Svetske vesti - Sreda 04.08.2021 - 12:47\nNjujork će biti prvi grad u SAD u kom će za aktivnosti u zatvorenom prostoru biti potrebna potvrda o vakcinaciji protiv korona virusa, saopštio je danas gradonačelnik Bil de Balasio. Ta restriktivna mera će na snagu stupiti 16. avgusta i odnosiće se na unutrašnjost restorana, teretane i sva zatvorena mesta za kulturne i zabavne aktivnosti. Cilj je...\nIzvor: OK Radio, agencije - Svetske vesti - Utorak 03.08.2021 - 14:18\nDirektor nevladine organizacije koja pomaže ljudima koji su prebegli iz Belorusije Vitali Šišov pronađen je obešen u parku u Kijevu, saopštila je danas policija, navodeći da je otvorena istraga. "Beloruski državljanin Vitali Šišov, koji je juče nestao u Kijevu, pronađen je obešen danas u jednom od kijevskih parkova, u blizini mesta gde je živeo", navodi se...\nIzvor: Tanjug, OK Radio - Svetske vesti - Ponedeljak 02.08.2021 - 13:42\nBroj ljudi koji je poginuo u požarima na turskoj južnoj obali popeo se na osam, dok se vatrogasci peti dan bore da obuzdaju vatrenu stihiju koja i dalje preti letovalištima. Od ukupno 125 požara, koliko ih je izbilo za poslednja četiri dana, 117 je potpuno ugašeno ili stavljeno pod kontrolu, naveo je turski ministar Bekir Pakdemirli. Još...\nIzvor: Beta, OK Radio - Svetske vesti - Subota 31.07.2021 - 11:56\nAmerički predsednik Džozef Bajden najavio je dodatne sankcije Kubi, na dan kada je Vašington na crnu listu SAD stavio i dvojicu kubanskih policijskih zvaničnika zbog kršenja ljudskih prava. „Biće ih još (sankcija), osim ako ne dođe do drastične promene na Kubi, što ne očekujem“, rekao je Bajden u Beloj kući na sastanku sa predstavnicima Amerikanaca kubanskog...\nIzvor: B92, OK Radio - Svetske vesti - Petak 30.07.2021 - 11:13\nŽarište kovida 19 otkriveno u Nanjingu proširilo se u pet kineskih pokrajina i Peking, a državni mediji nazvali su to "najvećom zarazom nakon Vuhana". Prema državnim podacima, zaraženo je skoro 200 ljudi od kada je virus detektovan na aerodromu 20. jula. Svi letovi sa aerodroma Nanjing biće obustavljeni do 11. avgusta, preneo je Global Times. Zvaničnici su takođe...


Naša priča – CEM – Centar za edukaciju mladih Travnik\nHome Centar za edukaciju mladih Naša priča\nVrijeme brzo prođe kada ste posvećeni svom radu i vjerujete da možete inicirati promjene u zajednici. Mi već dvadeset godina vjerujemo da su mladi ljudi najvrijedniji resurs za našu budućnost i neumorno radimo na stvaranju zdravog i sigurnog okruženja za njih, ohrabrujući ih i podržavajući da ostvaruju svoj puni potencijal.\nMnogi od njih su sada odrasli ljudi, neki su dio našeg kolektiva, drugi su se rasuli po BiH i svijetu, ali svi se rado sjećaju svoje druge porodice i zahvalni su, kao i mi, za sve lijepe trenutke koje smo zajedno doživjeli, kao i vrijedne lekcije koje smo naučili.\nUpravo to nam daje snagu da nastavimo, jer naš rad nije uzaludan, a najviše ga cijene upravo oni zbog kojih smo tu – mladi. Svakodnevno težimo stvaranju demokratskog i pravednog bh. društva, utemeljenog na zdravom i sigurnom okruženju, u kojem svi građani imaju društvene sposobnosti, ostvaruju svoja prava i aktivno doprinose njegovom razvoju i uređenju. Vrijednosti koje promovišemo kroz svoj rad su: pravda, tolerancija, demokratija, jednakost, ravnopravnost, pravičnost…\nAktivno djelujemo na području cijele Bosne i Hercegovine, ali i na međunarodnom nivou, osnažujući pojedince, druge organizacije civilnog društva, javne ustanove i donosioce odluka, te aktivno zagovaramo kreiranje i implementaciju politika koje štite prava žena, djece i mladih.\nNaš dvadesetogodišnji rad obilježile su brojne uspješne aktivnosti, kojima se s pravom ponosimo, a dvadeseti rođendan je izuzetna prilika da se svi zajedno prisjetimo onih koje su ostavile najviše uticaja na sve nas.


Tuzla: Održana konferencija "Razvoj tipičnih proizvoda u Bosni i Hercegovini" - Akta.ba\nTuzla: Održana konferencija "Razvoj tipičnih proizvoda u Bosni i Hercegovini"\n25.02.2009. 12:49 / Izvor: eKapija.ba\nU Tuzli je 24. februara 2009. godine održana konferencija "Razvoj tipičnih proizvoda u Bosni i Hercegovini". Konferencija je realizovana u sklopu implementacije projekta "Strateško jačanje postojećih i osnivanje novih razvojno-poduzetničkih centara ( RPC ) u sjeveroistočnoj Bosni i Hercegovini". Inače, Projekat implementira Nezavisni biro za razvoj, u partnerstvu sa Općinom Tuzla, kao i uz učešće Vlade Brčko Distrikta BiH i još četiri Opštine Regije.\nVrijednost projekta je 588.548 KM, a Evropska Unija finansira 89% vrijednosti projekta ( 523.808 KM ). Implementacija Projekta je počela u oktobru 2007. godine i trajati će do maja 2009. godine.\nNakon pozdravnog govora gradonanačelnika Tuzle, Jasmina Imamovića, u realizaciji Programa rada Konferencije, sa svojim prezentacijama, učestvovali su: Prof. Dr. Zlatan Sarić, Poljoprivredni fakultet Sarajevo, Prof. Dr. Midhat Jašić, Tehnološki fakultet Univerziteta Tuzla, te Svijetlana Sakić, UCODEP u Bosni i Hercegovini, koja je predstavila i primjer dobre prakse iz BiH: "Okusi Hercegovinu" – projekat razvoja tipičnih proizvoda u Hercegovini.\nKao prateći sadržaj rada Konferencije, organizovano je predstavljanje i degustacija dijela tipičnih proizvoda iz Hecegovine.\nNa Konferenciji su prisustvovali predstavnici nadležnih ministarstava, obrazovnih institucija, razvojnih agencija / institucija, opština, inovatora, NVO i poduzetnika.\n"U BiH još uvijek nije zaživio sistem zaštite domaćih proizvoda iako u Evropi on predstavlja jedan od krucijalnih marketinških sredstava, bh. legislativa za geografsku oznaku nije u skladu sa EU legislativom, bh. proizvođači nisu dovoljno upoznati sa ovim sistemom, niti jedan proizvod u BiH nije zaštićen itd.", naglasio je Prof. Dr. Zlatan Sarić.\nS tim u vezi, Konferencija je ukazala na potrebu podrške sistematskom razvoju poljoprivrednih i drugih proizvoda, koji imaju karakter tipičnih proizvoda u BiH, pokretanja identificiranja i daljeg razvoja certificiranja proizvoda iz Regije koji bi, sa registriranim oznakama geografskog porijekla, bili zaštićeni i prepoznati i u zemljama Evropske unije, saopćeno je iz Nezavisnog biroa za razvoj.


Usvojen program poticaja poljoprivredi u iznosu od 106 milion KM | Trend Radio Velika Kladuša\nVlada FBiH je na prijedlog Federalnog ministarstva, poljoprivrede, vodoprivrede i šumarstva na današnjoj hitnoj sjednici usvojila program poticaja poljoprivredi u iznosu od 106 miliona KM.\nU budžetu FBiH za ovu godinu odobrena sredstva za poticaj poljoprivredi veća su za 19 miliona KM u odnosu na prošlogodišnji budžet.\nZa novčanu podršku biljne proizvodnje osigurano je 16.165.000 KM, te su u Program novčanih podrški uvedene i nove kulture koje do sada, prije svega zbog nedostatka sredstava, nisu bile uključene.\nZa animalnu proizvodnju je predviđen iznos od 71.025.000 KM, a uvedena je novčana podrška i za peradarsku proizvodnju, te su planirana sredstva za uzgoj brojlera, odnosno tov pilića.\nPreostala sredstva su usmjerena u strukturne mjere u okviru modela ruralnog razvoja i modela ostalih vrsta podrški. Raspoloživi iznos od 14.170.000 KM namijenjen je za strukturne mjere, odnosno mjere ruralnog razvoja što se odnosi na konkurentnost i zaštitu ruralnog okoliša.\nU okviru mjera za povećanje konkurentnosti koje su ključne za opstanak i razvoj poljoprivrednih gazdinstava i prehrambene industrije, predviđeno je 12.100.000 KM. Riječ je o sredstvima namijenjenim za podršku investicijama u poljoprivredne mašine i priključne uređaje, opremu za biljnu i stočarsku proizvodnju, te nabavku rasplodne stoke, kao i izgradnju, proširenje i opremanje objekata u funkciji poljoprivredne proizvodnje i prerade. Potom za legalizaciju građevinskih objekata i ispunjavanje okolišnih standarda, te podizanju višegodišnjih zasada, od čega će biti finansirano do 30 posto vrijednosti prihvatljivih troškova investicije.\nZa mjere zaštite ruralnog okoliša izdvojeno je 70.000 KM što osigurava primjena proizvodnih tehnologija sa smanjenom upotrebom pesticida i gnojiva, a čime se štiti okoliš, te osiguravaju zdravi i prirodni prehrambeni proizvodi.\nU okviru modela ostalih vrsta podrški, izdvojen je iznos od 4.140.000 KM, koji je planiran za podršku sufinansiranju osiguranja od šteta u poljoprivredi, te organizovanja stručnih skupova i sajmova, te izlaganja na sajmovima.\n+ 387 37 831 408 tren[email protected] Fadila Šeriča bb, 77230 Velika Kladuša


Ruska banka dala 500.000 eura za zdravstvenu ustanovu u Bosanskom Šamcu - Klix.ba\nRuska banka dala 500.000 eura za zdravstvenu ustanovu u Bosanskom Šamcu\n29.3.2015. u 15:38\nPredsjednik Republike Srpske Milorad Dodik izjavio je danas u Banjoj Luci da je ruska "Vnješekonom banka" donirala 500.000 eura za obnovu zdravstvene ustanove u Bosanskom Šamcu.\nDodik je nakon sastanka sa predsjednikom Upravnog odbora "Vnješekonom banke" Vladimirom Dmitrijevim istakao da je novac već uplaćen Fondu solidarnosti.\n"Zahvalio bih ovoj banci koja je na prvu vijest o poplavama u RS saopštila da će donirati ova sredstva za obnovu područja koja su stradala u poplavama. Čini mi se da ova sredstva dolaze u pravo vrijeme, odnosno kada je prestao interes drugih za pomoć ovim područjima", rekao je novinarima Dodik.\nOn je podsjetio da ima mnogo potreba za pomoć domaćinstvima, ustanovama i komunalnoj infrastrukturi koja je oštećena u poplavama.\n"Na sastanku smo razgovarali i o projektima koje RS realizuje u saradnji sa ruskim kompanijama. Bez doprinosa ove banke i Vladimira Dmitrijeva ne bi bio realizovan projekat koji se odnosi na naše dvije rafinerije", naveo je Dodik.\nOn kaže da je na sastanku razgovarano i o saradnji u oblasti poljoprivrede.\n"Ruska banka bavi se podrškom ruskoj privredi izvan Rusije i na nama je da sada nađemo adekvatan projekat i pokušamo ga realizovati", pojasnio je Dodik.\nPrema njegovim riječima, ovo je dokaz da je ranije data riječ i prijateljstvo Rusije i RS jače od sanacija koje su izazvale probleme privredi i finansijskom sektoru Rusije.\n"Vjerujem da će Rusija iz svega izaći jača i da će osnažiti potencijale i mogućnosti. U RS smo solidarni, razumijemo rusku poziciju i nismo pristali na traženja predstavnika međunarodne zajednice da budemo dio onih koji će podržati sankcije Rusiji", rekao je Dodik, napomenuvši da će se to pokazati dobrim ne samo za privredu RS, nego i za Federaciju BiH.\nMilorad Dodik poplave Bosanski Šamac


"Rakijada" u Šljivovici privukla veliki broj proizvođača i gostiju - Užicka Republika Press\nZlatiborsko selo Šljivovica prethodnog vikenda bilo je domaćin popularne “Rakijade” po dvanaesti put. Sajam domaće rakije i proizvoda od voća u selo prepoznatljivog naziva tradicionalno je privukao veliki broj gostiju, ljubitelja dobre domaće rakije i radoznalih turista. Kao i prethodne godine Sajam domaće rakije se održava u jesenjem terminu, koji se poklapa sa branjem šljiva i vremenom kada zlatiborski domaćini tradicionalno “peku” rakiju.\nSajam rakije svečano je otvorio predsednik opštine Čajetina Milan Stamatović potpaljivanjem kazana – čučavca podsećajući u svom govoru na značaj očuvanja tradicionalne proizvodnje rakije i brendiranja zlatiborske Šljivovice, kojim opština Čajetina već duži niz godina daje svesrdnu podršku.\nNa ocenjivanje u okviru ovogodišnje rakijade prispelo je 118 uzoraka domaće rakije, a nagrade su dodeljivane u sledećim kategorijama: rakija od šljive – Šljivovica – u kategorijama velika zlatna medalja i zlatna medalja, kao i specijalne rakije.\nAndrija Korićanac – Lađevci\nBoban Mladenović – Aranđelovac\nVelimir Melentijević Zubin Potok\nNinčić Zoran – Branešci\nStojan Tasić – Aranđelovac


Psi lutalice napale i izujedale ženu\nČopor pasa lutalica napao je ženu prolaznika u Ulici Mladena Milenkovića i tom prilikom su naneli više ujeda, saznaju beogradski mediji.\nValjevo: Milioni odštete za ujede pasa\nU Valjevu je na ime odštete građanima koje su ujeli psi lutalice tokom 2013. isplaćeno 8,5 miliona dinara.\nManje para - više komaraca i pasa lutalica\nPredsednik opštine Paraćin Saša Paunović izjavio je da će komaraca i pasa lutalica sledeće godine u Srbiji biti više nego ikad zbog odluke Ministarstva finansija da opštinama smanji...\nVA: Psi krvnički izujedali dečaka (10)\nČopor od sedam pasa lutalica izujedao je desetogodišnjeg dečaka N. I. u valjevskom Novom naselju. Dečaka je u blizini šumarka, gde se deca okupljaju i igraju, nedaleko od škole u Novom naselju,...\nDeca spasila i platila lečenje otrovanog psa\nPsi lutalice pustoše stada, seljaci nemoćni\nPsi lutalice u takovskom kraju zaklali su za dva dana 15 ovaca u selima Pranjani i Ločevci i tako pričinili ogromnu materijalnu štetu, rečeno je u komunalnim inspekcijama u Gornjem Milanovcu.\nGrađani pokrenuli onlajn peticiju protiv Vendi\nPriznanjem da je trovala pse lutalice po svom naselju, Vesna Vukelić Vendi izazvala je osudu čak i najvernijih fanova. Sada su revoltirani građani pokrenuli peticiju protiv takmičarke "Velikog...\nBG: Šestogodišnju devojčicu napao čopor pasa\nŠestogodišnju devojčicu sa Zvezdare je kod Univerzitetske dečje klinike u Pasterovoj ulici napao čopor pasa lutalica dok se sa mamom vraćala sa treninga iz "Starog DIF-a". Devojčica je od...\nPsi lutalice napali devojčicu u Valjevu\nČopor pasa lutalica napao je u Valjevu sedmogodišnju devojčicu, koja je sa višestrukim povredama smeštena u Regionalnoj opštoj bolnici. Devojčica je u šoku, ali je njeno zdravstveno stanje...


FON i Euro Motus silovito | FudbalInfo\nFON i Euro Motus silovito\nDva futsal prvoligaša i Beograda,ekipe FON-a i Euro Motusa deklasrirale su svoje rivale u 13-tom kolu prvenstva.\nEuro Motus je bio ubedljiv protiv ekipe Letećeg Holanđanina iz Vrbasa koja je pružila odličan otpor u prvom delu meča koje je završeno sa minimalnim vođstvom domaćeg sastava od 2-1 golovima Šoša i Milosavca,dok je pogodak za goste delo Petrovića.Međutim,u drugom delu domaći sastav dodaje gas i golovi padaju kao na traci,a u strelce se upisuju Lazarević tri i Tepavčević dva puta.\nFON je bio još ubedljiviji i pravom goleadom u prvom poluvremenu savladao Kopernikus SAS rezultatom 8-2.Prvo poluvreme je rešeno rezultatom 7-0,da bi u drugom poluvremenu domaći sastav “povuka ručnu” i dozvolio gostima da malo ublaže poraz za konačnih 8-2.\nStrelci:Stanković 1, 19, Arsić 3, Pešić 14, S. Manić 15, 16, Đukanović 17, Kokotović 39 za FON\nKulić 31, 33 za Kopernikus\nNova Pazova je doživela poraz na svom parketu u duelu sa Smederevom i tako značajno umanjila šanse za opstanak u društvu najboljih futsal klubova Srbije.Gosti su slavili sa 6-5 a strelci su bili Božić 5, Milosavljević 11, Ramadani 14, 17, Kukolj 27 za domaći sastav i Knežević 1, 24, 38, Đorđević 4, Prvulović 12, Đorđević 26 za goste iz Smedereva.\nInđija-Zvijezda 09 1-0


RS ne priznaje koordinaciju u EU procesu | Eurointegracije Vijesti | Al Jazeera\nPredsjednica Vlade bh. entiteta Republika Srpska Željka Cvijanović izjavila je u srijedu da odluka o sistemu koordinacije procesa evropskih integracija u Bosni i Hercegovini, koju je Vijeće ministara Bosne i Hercegovine usvojilo 26. januara, nije usaglašena sa Vladom RS-a.\nKomentirajući navode predsjedavajućeg Vijeća ministara Denisa Zvizdića o usvajanju odluke, Cvijanović je rekla da je nedopustivo da Zvizdić kaže da je tekst odluke poslao entitetskim vladama na upoznavanje.\n“Njegov zadatak je bio ne da upozna entitetske vlade o usvojenom tekstu, već da entitetske vlade uključi u razgovore, da bi tekst, na kraju, nakon njegovog usaglašavanja, bio usvojen na svim nivoima vlasti”, istakla je Cvijanović.\nOna smatra da je Zvizdić zloupotrijebio prošlosedmični sastanak u Banjoj Luci, na kojem je dogovoreno da kabinet predsjedavajućeg Vijeća ministara pošalje radnu verziju odluke, a da Vlada RS-a da svoje komentare na njen tekst.\nZvizdić: Ispunjeni svi uvjeti\n“Očigledno, on [Zvizdić] je tada od učesnika sastanka sakrio činjenicu da je Savjet ministara odluku već usvojio”, naglasila je Cvijanović.\nDodala ja će se Vlada RS-a zvanično odrediti prema tekstu odluke, ali i prema ponašanju predsjedavajućeg Vijeća ministara, koji je odlučio sam, bez Vlade RS-a, kreirati rješenja o stvarima u kojima RS ima jasno izraženu ustavnu ulogu.\nZvizdić je ranije u srijedu izjavio da je zahtjev Bosne i Hercegovine za članstvo u Evropskoj uniji, koji će biti predan 15. februara, u potpunosti ispunio sve uslove.\nOn je istakao da nisu imali namjeru ništa kriti, niti je odluka donesena u tajnosti, nego se, kako objašnjava, čekalo da se entitetske vlade upoznaju s dokumentom.\nPredsjednik RS-a Milorad Dodik izjavio je Srni da mehanizam koordinacije koji je Zvizdić predstavio kao usaglašeni dokument nema podršku RS-a, niti njenih institucija.\nDodik: Veleizdaja Saveza za promjene\nOn je istakao da tajnost samog procesa usvajanja odluke o sistemu koordinacije već sasvim jasno govori da tu nije riječ o nečemu što ima podršku svih.\n“Pitam se samo šta su tog 26. januara na tajnoj sjednici Savjeta ministara radili ministri iz takozvanog Saveza za promjene, osim što su ponizno i svjesno digli ruku protiv RS-a. I opet će takozvani Savez za promjene pitati šta je tu izdaja. Ovo je veleizdaja, i to najveća od Daytona do danas”, kazao je Dodik.\nPredsjednik Socijaldemokratske partije Bosne i Hercegovine Nermin Nikšić i presjednik Glavnog odbora te stranke Saša Magazinović ocijenili su da je “novoformirani” mehanizam koordinacije poraz Bosne i Hercegovine.\n“Zvizdić je slagao poslanike u Parlamentarnoj skupštini Bosne i Hercegovine. Odluka je donesena 26. januara, a javnost je o tome saznala tek 15 dana poslije”, rekao je Magazinović novinarima u Sarajevu.\nDF: Dovođenje pred svršen čin\nOn je naglasio da je u međuvremenu održana sjednica Predstavničkog doma bh. Parlamenta, na kojoj je, zajedno s nekoliko drugih poslanika, uputio pitanje dokle se došlo s mehanizmom koordinacije.\n“Predsjedavajući Zvizdić je slagao Parlament i nije nas obavijestio o tome da je mehanizam koordinacije usvojen. Da li neko s dobrim namjerama zaista ima razlog da bilo šta krije od javnosti?”, upitao je Magazinović.\nI Demokratski front sopćenju ukazuje na netransparentnost rada Vijeća ministara prilikom donošenja odluke o mehanizmu koordinacije.\n“Očigledna je namjera bila ostaviti stručnu javnost po strani i dovesti institucije države, entiteta i kantona pred svršen čin”, ističu iz DF-a.\nZvizdić: BiH ispunjava sve uvjete za EU aplikaciju\nBosna i Hercegovina je spremna i za pet dana podnosi zahtjev za članstvo u Evropsku uniju.\nKurz: Austrija podržava BiH na putu ka EU\nSusretima u Sarajevu austrijski šef diplomatije započeo turneju po državama Zapadnog Balkana.\nBosna gori, a Čović predaje aplikaciju za EU\nAplikacija za pristupanje Bosne i Hercegovine Evropskoj uniji nema nikakvo značenje državno-diplomatskog podviga ili historijskog događaja.


Nešto posle jedanaest sati bend izlazi na binu i početak koncerta obeležavaju dve veoma bitne stvari: neverovatno dobar zvuk i bezobrazno mala ekipa ispred bine. Šaka ljudi koja posmatra bledo i podseća na negativce iz pesama koje svira ova grupa. Međutim, problem je delimično bio rešen jer se ispostavilo da je bilo ekipa i ispred kluba koje su se ubrzo preselile unutra. Pesma pod nazivom „Radnički savet“ rasplamsava do tada krajnje statičnu publiku. Počevši od tada pa sve do kraja koncerta svaka kompozicija je imala zanimljivu najavu.\nSituacija je delimično drugačija nego na početku kada je usledila „Mrš na radno mesto“ uz „Automehaničar“ i tada već sve kreće da liči na koncert, a ne na javnu probu benda koji predobro svira, a uz to ima neverovatno dobar zvuk. Tokom pesme sa „Daj mi mama para za cigara“ frontmen benda silazi ispred bine i kontakt sa publikom postaje još bolji a atmosfera neverovatno drugačija jer bez pauze kreće „Dembelan“ na oduševljenje prisutnih. Zanimiljivo je bilo i videti i čuti pesmu „Jedem svinje“ u klubu koji važi za mesto koje posećuje veoma veliki broj ljudi koji se zalaže za zaštitu životinja i ne konzumira meso. Dva puta zaredom, drugi pet za „kaznu“ kako je pevač rekao jer je to samo jedan smešan klip sa interneta koju ljudi redovno žele da čuju uživo, iako se ovaj bend trudi da napravi pesme koje nose ozbiljnu poruku. Bend je pozdravio i vlasnika kluba koji je te večeri bio u ulozi tonca uz savet da mora da smanji cene pića i prilagodi ih mogućnostima posetilaca, a onda odsvirali „Ispred dragstora„.\nIako klub nije bio ispunjen pesma „Debeo sam kao krme“ je napravila žurku u publici uz akcenat da su i ljudi malo većeg gabarita zaigrali. Jedna od starijih pesama „Krastave žabe“ je samo podigla atmosferu na još viši nivo i označila kraj opusa benda Piknik i usledio je Horor. Klavijaturista napušta binu, a svirka se pretvara u besni i beskompromisni thrash metal napad u vidu pesama „Drekavac„, „Sanduk“ i „Masovna sarana“ na kojoj šutka dostiže nivo na kojem bi Pikniku pozavideli i mnogo veći bendovi ovog pravca muzike dok na refrenima pevač deli mikrofon sa pojedincima ispred bine. Horor, strah, užas i kraj koncerta je obeležila istoimena pesma, ali samo na kratko jer su momci morali da odsviraju i bis, klavijaturista se vratio na binu i dobili smo još dve pesma jedna od tih „Idiotizacija“ nakon koje je bend završio svoj nastup i pozdravio se sa prisutnima.


Kritička revizija istorije pretpostavka normalizacije odnosa - Crno beli svet\nKritička revizija istorije pretpostavka normalizacije odnosa\nDa bi došlo do pomirenja između dva naroda, moramo imati na umu tri stvari koje francuski filozof Pol Riser predlaže kada govori o načinima na koji se različiti narodi zbližavaju: poznavanje kulture druge strane, kritička revizija istorije jednih i drugih, kao i međusobni oproštaj grehova, podseća u autorskom tekstu publicista Škeljzen Gaši.\nNajteži segment kritičke revizije istorije albansko-srpskih odnosa vezan je za period od 1878. do 1999, kada su se dešavali zločini srpske strane nad Albancima (koje je počinila redovna srpska vojska i policija), kao i zločini albanske strane nad Srbima (neorganizovani, pojedinačni, iz osvete, samim tim statistički desetinu puta manjim).\nSrbi uopšte ne uče o masovnom proterivanju Albanaca iz Srbije i Niškog sandžaka 1877-1878, dok Albanci uče da je odatle proterano 160.000 Albanaca. Međutim, Noel Malkolm kaže da, iako nedostaju tačni podaci, savremena proučavanja konstatuju da je u celom regionu bilo 110.000 Albanaca. Prema okvirnoj proceni, bilo je oko 50.000 muhadžira (arapska reč za izbeglicu, emigranta) koji su se naselili na teritoriji Kosova 1877-1878. Ovo proterivanje Albanaca iz Niškog sandžaka i njihovo naseljavanje na sadašnjoj teritoriji Kosova je dovelo do zaoštravanja odnosa između Albanaca i Srba na Kosovu. Takođe, delom i zbog ovakvog stava, u periodu 1878-1912. dolazi do stalnog raseljavanja Srba sa Kosova. Naravno, postojali su i drugi razlozi za raseljavanje: opšta stagnacija, loša administracija, bolji život u Srbiji. Albanci ne uče o tome, ali Srbi uče, uz “naduvane” cifre i pogrešno predstavljanje razloga za raseljavanje.\nNakon početka povlačenja osmanskih pukova sa Kosova krajem septembra 1912. godine, srpske snage su ušle na teritoriju današnjeg Kosova čineći zločine. Srbi o tim zločinima ne uče apsolutno ništa, već to smatraju oslobađanjem Kosova. Albanci, naravno, uče, uglavnom ih klasifikujući kao „terorističke i krvave akcije protiv albanskog stanovništva, koje je bilo izloženo nasilju i teroru šovinizma balkanskih zemalja“.\nO ovim zločinima, oba naroda treba da uče uz pozivanje na: izveštaj austrijskog socijaldemokrate Lea Frojndliha „Albanska golgota“, koji navodi da broj ubijenih Albanaca 1912–1913. dostiže 25.000, kao i na izveštaj Međunarodne komisije za ispitivanje uzroka i načina vođenja Balkanskih ratova, koji je izradio Karnegi Fond za međunarodni mir, a posebno na članke Leona Trockog i srpskih socijaldemokrata – Dimitrija Tucovića, Koste Novakovića, Dušana Popovića, Dragiše Lapčevića i Triše Kaclerovića koji su objavljivani u beogradskom socijalističkom listu “Radničke Novine”.\nKrajem 1915. godine, srpske i crnogorske snage su se zbog napada austrougarskih, nemačkih i bugarskih snaga povukle preko Kosova, Crne Gore i Albanije u Grčku. Srbi o tome uče, beležeći brojne nedaće i gubitke srpskih vojnika i civila koji su prelazili Prokletije, nazivajući to „Albanskom golgotom“. Štaviše, oni ovo povlačenje predstavljaju kao najtežu epopeju u svojoj istoriji i dodaju da su srpski vojnici i civili tokom povlačenja stradali od napada „lokalnih albanskih bandi“. Albanci o tome nigde ne uče. Srpski vojnici i civili su stradali napuštajući Kosovo kroz planinske masive u Albaniji na putu do Grčke, ali uzrok njihovog stradanja, pored gladi, hladnoće i drugih poteškoća, su bili zločini koje su srpske snage počinile nad Albancima u periodu od oktobra 1912. do marta 1913. godine.\nNa kraju Prvog svetskog rata, nakon povlačenja austrijske i bugarske vojske, srpske trupe su novembra 1918. ušle na Kosovo. Noel Malkolm citira dokument koji je Kosovski odbor za nacionalnu odbranu poslao Ligi nacija 1921. godine, a prema kojem su srpske snage od 1918. ubile 12.371 lice. Albanci o tim zločinima uče kao o „državnom teroru i genocidu“, ali bez podataka koji bi podržali ovu klasifikaciju. S druge strane, Srbi ne uče ništa o ubistvima Albanaca počinjenim od strane srpskih trupa, već da je novi ulazak ovih trupa na teritoriju Kosova “novo oslobođenje”.\nU periodu između dva svetska rata, Kraljevina Srba, Hrvata i Slovenaca (SHS) imala je za cilj promenu etničkog sastava stanovništva na Kosovu i za to je koristila takozvanu agrarnu reformu, kako bi raspračala stare osmanske posede namenjene lokalnim seljanima. Ta zemlja je uglavnom davana doseljenicima iz Srbije, kao i srpskim vojnicima i dobrovoljcima. Srbi o tome uopšte ne uče, dok Albanci uče da je između dva svetska rata na Kosovu zaplenjeno 400.000 hektara zemlje i naseljeno oko 15.000 porodica slovenskih doseljenika sa oko 75.000 članova. Noel Malkolm koji citira srpske, albanske i međunarodne autore, kaže da je zaplenjeno 200.000 hektara, od čega je polovina dodeljena naseljenicima, dok je na Kosovu naseljeno preko 13.000 porodica sa oko 70.000 članova. O raseljavanju Albanaca u periodu između dva svetska rata Srbi ne uče ništa, dok Albanci uče da je „oko 250.000 Albanaca bilo prisiljeno da se iseli iz etničke zemlje“, ali ne pružaju dokaze koji bi potkrepili te podatke. S druge strane, Malkolm navodi da bi broj Albanaca i ostalih muslimana sa Kosova raseljenih između dva svetska rata mogao da se kreće od 90.000 do 150.000.\nItalijani su zauzeli veći deo Kosova u leto 1941. godine i pripojili ga Albaniji koju su okupirali u proleće 1939, dok su ostatak Kosova zauzeli Nemci i Bugari. Situacija kosovskih Albanaca pod italijanskom i nemačkom vlašću je, u poređenju sa situacijom pod Jugoslavijom, bila znatno bolja. Srbi uče da su pod italijanskom i nemačkom vlašću „Albanci na Kosovu i Metohiji izvršili teror nad Srbima“, dok Albanci uče da su, uprkos patnjama pod jugoslovenskom vlašću, bili pažljivi prema srpskoj i crnogorskoj manjini, u mnogim slučajevima su ih čak i štitili. Ali, Malkolm navodi da se broj deportovanih Srba i Crnogoraca sa Kosova tokom ovog perioda kreće od najmanje 30.000 do maksimalno 100.000, dok ubistva, razaranja i krađe, iako uzajamne, za žrtve pretežno imaju Srbe i Crnogorce. Treba dodati da su u vreme dok je Kosovo bilo pod italijanskom i nemačkom okupacijom naoružani Albanci napali sela naseljena Srbima, ali uglavnom da bi proterali naseljenike i vratili oduzetu imovinu.\nPosle povlačenja italijanskih i nemačkih trupa sa Kosova, srpsko-crnogorske partizanske snage ušle su u kosovske gradove i počinile zločine nad nedužnim albanskim civilima. Srbi se uopšte ne bave tim zločinima. Albanci uče o njima, navodeći da je broj Albanaca likvidiranih od strane srpsko-crnogorskih partizanskih trupa 45.000, uz klasifikovanje ovih zločina – genocidom nad albanskim stanovništvom. Međutim, Malkolm, koji analizira podatke različitih autora, zaključuje da je cifra od oko 45.000 ubijenih preuveličana.\nNeposredno po završetku Drugog svetskog rata, osuđeni su i streljani protivnici jugoslovenskog režima. U periodu 1945-1966, jugoslovenska vlada je prisilila desetine hiljada Albanaca u Jugoslaviji da emigriraju u Tursku. Predsednik Jugoslavije Josip Broz Tito potpisao je 1953. godine džentlmenski sporazum sa turskim ministrom spoljnih poslova Mehmetom Kopruluom kako bi obezbedio proterivanje Albanaca iz Jugoslavije u Tursku. Za to je jugoslovenska vlada koristila razne pritiske, pa je tokom zime 1955-56. godine jugoslovenska vlada pokrenula kampanju sakupljanja oružja na Kosovu. Srbi ne uče ni reč o ovim proterivanjima, dok Albanci uče uz “naduvane” cifre: 250.000, odnosno 400.000 Albanaca.\nSrbi uopšte ne uče o drastičnim kršenjima ljudskih prava kosovskih Albanaca od strane srpskog režima tokom devedesetih godina prošlog veka. I Albanci i Srbi predstavljaju samo zločine „druge strane“, etiketirajući ih tako bez činjenica i argumenata. Na primer, Srbi ne uče ni o jednom Albancu kojeg su ubile srpske/jugoslovenske snage tokom rata na Kosovu, kao što Albanci ne uče ni o jednom Srbinu kojeg su ubili pripadnici OVK tokom i posle rata. Štaviše, obe strane preuveličavaju zločine “onih drugih”, ostavljajući tako prostor za nesporazume. Nalazi Fonda za humanitarno pravo, koji je vodila Nataša Kandić, u projektu „Kosovska knjiga pamćenja“ navode da je od 1. januara 1998. do 31. decembra 2000. godine na Kosovu izgubilo život i/ili nestalo 8.645 albanskih civila i 1.013 srpskih civila.\nDakle, Albanci se prisećaju zločina srpske strane nad njima 1912/1913, 1918-1919, u periodu između dva svetska rata, 1945. godine i posle Drugog svetskog rata, kao i tokom rata 1998-1999. Ova krivična dela klasifikuju kao: „terorističke i krvave akte“, „šovinističko nasilje i teror“, „državni teror i genocid“ ili „stravične scene varvarstva krvožednih srpskih fašističkih eskadrila“, retko pružajući podatke za njihovu kvantifikaciju. Kada to i učine, ispostavlja se da su ti podaci preuveličani.\nS druge strane, Srbi se prisećaju samo zločina albanske strane nad njima tokom 1915, 1941-1943, 1999-2000, klasifikujući ih kao: „napadi lokalnih albanskih bandi“, „teror Albanaca nad Srbima“ ili „pljačke i obračuni albanskih terorističkih grupa sa snagama reda“, itd.\nNažalost, mora se zaključiti da ne može doći do normalizacije odnosa između Albanaca i Srba dok oba naroda bez govora mržnje i sa tačnim podacima ne (počnu da) uče o zločinima srpske strane nad Albancima, koje je počinila redovna srpska vojska i policija, kao i o zločinima albanske strane nad Srbima – neorganizovanim, pojedinačnim, iz osvete – samim tim statistički desetinu puta manjim.\nOtvoreni i dinamični prostor za diskusiju, unutar srpske i između srpske i ostalih zajednica na Kosovu, uticanje na bolje razumevanje i unapređenje pozicije srpske zajednice je cilj projekta Kosovske fondacije za otvoreno društvo (KFOS) “Demokratija, otvorenost i perspektiva srpske zajednice na Kosovu” – OPEN. Deo ovog projekta je i ciklus tekstova OP-ED formata koje pišu upućeni u aktuelne društveno-političke teme i procese. Mišljenja, stavovi i zaključci ili preporuke pripadaju autoru i ne izražavaju neophodno stavove Kosovske fondacije za otvoreno društvo, RTV Kim i Crno belog sveta.\nO dijalogu se govori, ali on nikada nije počeo\nZSO: Uspeh albanskih pregovarača


Pomama za njemačkim, nedostaje predavača\nG. Lajić 15.01.2017 21:20\nSARAJEVO, BANJALUKA - U školama stranih jezika širom BiH u januarskom upisnom roku veliki je interes kandidata, posebno za njemački jezik, za koji čak nedostaje nastavnog kadra.\n"Velike gužve kod nas nisu rijedak prizor, posebno tokom upisnih rokova, poput trenutnog januarskog. Raznovrsnom ponudom termina i intenziteta kurseva uspješno izlazimo u susret zahtjevima i željama polaznika", rekla je Admira Kalabić, direktorica "Glossa centra" u Tuzli i Doboju.\nKalabićeva kao sve popularniji vid učenja navodi onlajn kurseve za sve one koji nisu u mogućnosti da posjećuju školske učionice.\nI Refika Hadžibajrić, direktor "Altera Lingua", centra za strane jezike u Sarajevu, kaže da najviše interesa ima za engleski i njemački jezik.\n"U odnosu na prethodni period povećan je broj zainteresovanih za njemački jezik. S obzirom na toliku zainteresovanost, teško je naći kvalitetan nastavni kadar. U toku cijele godine moramo objavljivati oglase, tražiti, obučavati ljude. Znači, ljudi koji su već završili fakultet moraju proći kroz dodatnu obuku", navela je Hadžibajrićeva.\nDa je gužva i veliko interesovanje i u Banjaluci u "Germania centru" potvrdila je profesor njemačkog Maja Mustafić, koja kao najčešći razlog polaznika navodi planove za odlazak u inostranstvo.\n"U našoj školi postoji veliko interesovanje za njemački jezik, gužve su tolike da nam je problem da upišemo sve kandidate", rekla je Mustafićeva.\nSlavica Ćada, polaznica ove škole, kaže da je izuzetno zadovoljna kvalitetom nastave i nastavnika i da joj je lakše učiti jezike u grupi nego samostalno.\n"Upisala sam kurs da bih unaprijedila vještine za razumijevanje, pisanje i čitanje njemačkog jezika, koje će mi u dogledno vrijeme koristiti da bih ostvarila svoje zacrtane planove", rekla je Ćada.\nMirnesa Džinović, menadžer škole za strane jezike i informatiku "Poliglot" Sarajevo, rekla nam je da je takođe i u njihovoj školi mnogo kandidata za sve ponuđene jezike, ali da je njemački najtraženiji zbog odlaska polaznika u inostranstvo.


M. P. 26. avgusta 2018. 04:23\nOdnosi Zapada i Rusije nikada nisu bili tako nejasni i zamršeni kao danas. Dok Velika Britanija i SAD traže da se pojačaju sankcije Moskvi, za Nemačku je nastupio pogodan trenutak za saradnju s Rusijom. Politiku Merkelove treba pozdraviti pod uslovom da ne nanosi štetu drugim geopolitičkim igračima, navodi Si-En-En.\nSignali koje u poslednje vreme Zapad šalje Rusiji, na prvi pogled su nejasni i zamršeni kao nikada ranije, navodi autor teksta objavljenog na sajtu Si-En-Ena.\nMinistar inostranih poslova Velike Britanije Džeremi Hant pozvao je da se pojačaju sankcije Rusiji usled novih dokaza o mešanju Kremlja u britansku i američku politiku. Predsednik Tramp naglo i nepredvidivo menja svoj stav o Rusiji, zbog čega je praktično nemoguće prepoznati bilo kakvu strategiju u njegovom ponašanju.\nDodatnu zbrku u opštu predstavu unose prijatelji ruskog predsednika Vladimira Putina u Evropi, od kojih većina njih pripada krajnje desničarskim partijama, uključujući desničarsku vladu u Austriji, ocenjuje Si-En-En.\nAutor teksta skreće pažnju na nedavni sastanak Vladimira Putina s nemačkom kancelarkom Angelom Merkel, s obzirom na to da, prema njegovom mišljenju, buduće odnose s Rusijom ne određuju SAD, Velika Britanija ili zemlje Centralne Evrope, nego komercijalni interesi i geografski položaj Nemačke.\n„Kao i u najnapetijim godinama Hladnog rata, Nemačka će se odlučno zalagati protiv autoritarne ideologije Moskve. U suštini, uz sva ta spoljna trvenja, ona će i sarađivati s Rusijom u rešavanju svakodnevnih praktičnih pitanja“, navodi autor.\n„Merkel i Makron prvo da posreduju između ‘starih…\nKoga Merkelova želi na čelu desnog centra i Komisije EU?\nOči u oči: Da li će Putin i Merkelova pričati o razgraničenju?\nOn smatra da Merkelova koristi istu taktiku kao Zapadna Nemačka, koja je na vrhuncu Hladnog rata održavala poslovne odnose sa zemljama socijalističkog tabora.\nZapadni Nemci su svojevremeno uspeli da zaobiđu uzajamne optužbe i zveckanje oružjem između Moskve i Vašingtona i da postignu praktične dogovore sa socijalističkim zemljama Istočne Evrope, na primer, o statusu Zapadnog Berlina, međunarodnim granicama, odnosima Istočne i Zapadne Nemačke, čak i o kontroli naoružanja.\nS jedne strane, to pragmatično, principijelno uzajamno razumevanje s Moskvom jeste svrsishodno, jer je Evropi, pa čak i Sjedinjenim Američkim Državama, neophodna saradnja s Rusijom u mnogim važnim oblastima, smatra autor.\nS druge strane, navodi on, samoj Nemačkoj prete razne opasnosti. Sledeći sopstvene ekonomske interese, Nemačka napreduje u rešavanju pitanja izgradnje spornog gasovoda „Severni tok 2“. Projekat izaziva bes kod zemalja Istočne i Centralne Evrope, koje osećaju da su ih izdali. One strahuju da će gasovod povećati zavisnost Evrope od Rusije i dovesti u opasnost njihovu sopstvenu kupovinu energenata i da će ostati bez miliona zbog nedobijenih tranzitnih carina koje im Rusija sada plaća.\n„Za Nemačku i Rusiju je nastupio pogodan momenat za bližu saradnju, zbog toga će one biti spremne za kompromis. To treba pozdraviti pod uslovom da se takva politika ne ostvaruje na štetu međunarodnih normi i slabih zemalja, koje su se našle među velikim regionalnim državama“, zaključuje autor teksta.


Uvedene vanredne odbrane od poplava u celoj zemlji\nIzvor: B92, 03.Jun.2019, 11:24\nBeograd -- Srbijavode uvele su jutros vanrednu odbranu od poplava na teritoriji cele Srbije, izjavio je Tanjugu direktor tog preduzeća Goran Puzović.\nVanredna odbrana je uvedena zbog aktuelnih prognoza o porastu vodostaja na teritoriji Srbije koje je izdao Republički hidrometeorološki zavod. >> Pročitaj celu vest na sajtu B92 <<\nNajavljeno je da se očekuju značajne padavine koje mogu izazvati izlivanja i plavljenja na slivovima svih bujičnih tokova na svim vodnim područjima u nadležnosti JVP Srbijavode, saopštilo je to preduzeće.\nNa pojedinim područjima, prema obaveštenjima dobijenim od nadležnih službi, već su evidentirana izlivanja i plavljenja.\nZbog tih najava i pre dostizanja kriterijuma iz Operativnog plana uvodi se vanredna odbrana od poplava na svim objektima iz Operativnog plana u nadležnosti JVP Srbijavode, što podrazumeva sve mere i aktivnosti za dejstvo, bez odlaganja: Prisustvo na terenu, na najkritičnijim lokalitetima uz 24-časovno dežursto, pripreme za pravovremene intervencije (ljudstvo, mehanizacija, oprema, materijali).\nTakođe, kontakt sa štabovima lokalnih samouprava je obavezan, uz primenu svih obaveza iz Opšteg plana odbrane od poplava (18/19) i Operativnog plana odbrane od poplava i leda za 2019. godinu (14/19).\nOkRadio.rs: Vanredne odbrane od poplava u celoj zemlji, kritično kod Kraljeva\nIzvor: Mondo, 03.Jun.2019\nJVP "Srbijavode" uvele su jutros vanrednu odbranu od poplava na teritoriji cele Srbije...Direktor tog preduzeća Goran Puzović je agenciji Tanjug rekao da su padavine tokom noći pogodile Srbiju i da je trenutno najteža situacija u Kniću i Kraljevu...Vanredna odbrana je uvedena zbog aktuelnih prognoza...


Članovi Kolegija Predstavničkog doma Parlamentarne skupštine BiH razgovarali sa novoimenovanim šefom Delegacije Evropske unije u BiH i specijalnim predstavnikom EU u BiH\nČlanovi Kolegija Predstavničkog doma Parlamentarne skupštine Bosne i Hercegovine, predsjedavajući Doma dr. Denis Zvizdić te njegovi zamjenici Nebojša Radmanović i Borjana Krišto primili su danas novoimenovanog šefa Delegacije Evropske unije u Bosni i Hercegovini i specijalnog predstavnika EU u BiH, ambasadora Johanna Sattlera.\nZaželivši gospodinu Sattleru uspješno djelovanje u Bosni i Hercegovini, predsjedavajući Zvizdić istaknuo je da su odnosi unutar Predstavničkog doma Parlamentarne skupštine i Kolegija kao njegovog rukovodstva vrlo korektni ali da politički odnosi još uvijek nisu takvi da se može postići dogovor oko sazivanja sjednice ovog doma. On je dodao da će se nastaviti zalagati za uspostavu punog rada Parlamentarne skupštine jer zbog zastoja u Bosni i Hercegovini trpe svi građani podjednako. Apostrofirao je problem neusvajanja Budžeta i Ilustrirao ga podatkom da se zbog njega ne realiziraju brojne socio-ekonomske reforme kao i da na ratifikaciju čeka 45 finansijskih sporazuma te dodao da je zamrznuto oko milijardu eura za kapitalne, mahom krupne infrastrukturne razvojne projekte. Po Zvizdiću, aktuelna situacija je primjer koliko politika uspijeva nadvladati ono što razum nalaže kao racionalan pristup kreiranju budućnosti Bosne i Hercegovine.\nPredsjedavajući Zvizdić danas je također rekao da pristajanje na bilo kakvo nepoštivanje vladavine zakona kao temeljnog principa na kojem počiva Evropska unija može predstavljati uvod u svojevrsnu anarhiju i izrazio nadu da će kroz dijalog biti pronađena zajednička rješenja koja otklanjaju takve prijetnje.\nZamjenica predsjedavajućeg Doma, gospođa Borjana Krišto ukazala je na činjenicu da je Bosna i Hercegovina država tri konstutitivna naroda te da je kao predstavnik hrvatskog naroda dužna apelovati da se više čini na implementaciji odluke sudova, kako domaćih tako i međunarodnih, koje će značiti jednakopravnost svih u našoj zemlji. Ona je dodala da se nada da će intenzivnijom saradnjom u skoroj budućnosti biti pronađena rješenja koja su u općem interesu.\nGospodin Nebojša Radmanović danas je naglasio da, pored dobre želje, Evropska unija treba pružiti konkretniju pomoć Bosni i Hercegovini jer mu se, kako je rekao, nekada čini da te pomoći nema što podstiče skepticizam građana prema Evropskoj uniji. On je rekao i da Bosna i Hercegovina ispunjava sve više uslova ali da je u Evropi sve više onih koji nisu naklonjeni proširenju EU zbog čega je bi bilo bitno da EU ima snažniji pristup prema BiH.\nAmbasador Sattler istaknuo je tokom razgovora da je za budućnost Bosne i Hercegovine veoma značajan visok stepen saglasnosti domaćih aktera kada je posrijedi pristupanje Evropskoj uniji. Podsjetio je na mišljenje Evropske komisije o zahtevu Bosne i Hercegovine za članstvo u EU i 14 ključnih prioriteta iz tog dokumenta i istaknuo da će jedan od njegovih prioriteta biti rad na akcionom planu na njihovom ispunjenju. Posebno je ovom prilikom istaknuo i ratifikaciju paketa državnog programu IPA 2018 za Bosnu i Hercegovinu, zatim ratifikaciju Konvencije o uzajamnoj administrativnoj pomoći u poreskim pitanjima kao i uspostavu rada Parlamentarnog odbora za stabilizaciju i pridruživanje BiH i Evropske unije. (kraj)


Operativni štab o migrantima: Istočna granica BiH je najveći problem — Radio Velkaton : Radio Velkaton\nRadio Velkaton > Bosna i Hercegovina > Operativni štab o migrantima: Istočna granica BiH je najveći problem\nIzvor vijesti: bhrt.ba12. Februar. 2019. Bosna i Hercegovina, Izdvojeno\nOperativni štab o migrantima: Istočna granica BiH je najveći problem\nKada je riječ o migrantskoj situaciji u Bosni i Hercegovni, najveći problem predstavlja istočna granica naše zemlje, preko koje migranti ulaze u BiH, te se mora raditi na boljoj kontroli granice, istaknuto je na sastanku državnog Operativnog štaba za upravljanje migracijama.\nDogovorene su mjere koje bi u narednom periodu trebale da budu sprovedene, kako bi se spriječio nekontrolisani priliv migranata u BiH, no odgovor na upozorenja vlasti Unsko-sanskog Kantona da će, ukoliko Savjet ministara u narednim danima ne riješi problem migranata u tom kantonu, u Sarajevo poslati oko 4 hiljade migranata, je izostao.\nIpak, na današnjem zasjedanju Operativnog štaba za upravljanje migracija dogovoreno je da će Ministarstvo bezbjednosti BiH uputiti Savjetu ministara Odluke kojima bi ovo ministarstvo preuzelo kontrolu nad migratnskim centrima.\nMeđutim, prema riječima ministra bezbjednosti BiH Dragana Mektića, to neće riješiti probleme.\n“Ovdje je najveći problem ulazak tih migranata na istočnoj granici BiH, kako što bolje i jače zatvoriti tu granicu da ti migranti ne ulaze i kako obezbijediti jedan kontrolisani proces upravljanja tim migracijama unutar BiH”, rekao je Mektić.\nEvropska Unija će osigurati 13 miliona evra za upravljanje migracijama od čega će dva miliona evra biti utrošena na poboljašnje materijalno-tehničke opreme bezbjednosnih agencija, dok će ostatak sredstava biti utrošen u humanitarne svrhe.


Srpska dobija svoje rezultate popisa - Glas Srpske\nVedrana Kulaga 14.07.2016 11:21\nBanjaluka - Srpska je napravila ključni korak ka objavljivanju svojih rezultata popisa stanovništva nakon što je Narodna skupština RS juče jednoglasno i po hitnom postupku usvojila zakon na osnovu kojeg će Republički zavod za statistiku početi sa utvrđivanjem rezultata.\nZa usvajanje Zakona o obradi i objavljivanju rezultata popisa stanovništva na osnovu kojeg bi RS do kraja godine trebalo da objavi podatke za svoju teritoriju glasalo je 66 poslanika, niko nije bio protiv i uzdržan, dok su poslanici koalicije "Domovina" napustili zasjedanje nakon uvodnog izlaganja predlagača zakona. Poslanici koji su podržali zakon su naglasili da je ovo iznuđena reakcija RS jer su propali svi pokušaji da stvari budu vraćene u normalne i zakonske okvire nakon što je direktor Agencije za statistiku BiH Velimir Jukić donio jednostranu i nezakonitu odluku o metodologiji obrade podataka popisa. Tom odlukom ljudi iz 196.000 spornih popisnica uvršteni su u stalno stanovništvo iako godinama žive i rade u inostranstvu. Zahvaljujući tom manevru broj Bošnjaka u BiH prešao je polovinu ukupnog broja stanovnika i iznosi 50,11 odsto.\nDirektor Republičkog zavoda za statistiku Radmila Čičković, koja je pred poslanicima obrazložila prijedlog zakona, naglasila je da je RS u skladu sa zakonom obavljala sve aktivnosti u vezi sa popisom.\n- Zbog nezakonitosti sa nivoa BiH nije nam preostala druga mogućnost osim da objavimo svoje rezultate koji će biti precizni i validni - poručila je Čičkovićeva.\nPojasnila je da na osnovu usvojenog zakona Zavod za statistiku ima obavezu da utvrdi program obrade podataka u roku od 30 dana, a da rezultati treba da budu objavljeni u roku od šest mjeseci od njegovog stupanja na snagu.\n- Ne očekujem probleme u dobijanju popisnih podataka iz jedinstvene baze podataka. U skladu sa zakonom baza je vlasništvo sve tri statističke institucije, a u skladu sa protokolom o zaštiti povjerljivih podataka dostavlja se i Zavodu za statistiku RS nakon obrade - kazala je Čičkovićeva i dodala da će insistirati da 196.000 spornih popisnica bude obrađeno na način koji je u skladu sa metodologijom i usvojenim zakonom.\nSrpski poslanici su saglasni u ocjeni da su podaci koje je nedavno objavila Agencija za statistiku BiH nezakoniti i da ne mogu biti priznati u RS. Naglasili su da je želja i cilj RS da dobije pouzdane podatke na kojima može da gradi strategije i programe razvoja.\nŠef poslaničkog kluba SNSD-a Radovan Višković je rekao da je usvojeni zakon iznuđen zato što je ignorisana volja srpskog naroda i srpskih predstavnika da ne dođe do preglasavanja.\n- RS će svoje i tačne rezultate popisa imati do Nove godine - rekao je Višković.\nPotpredsjednik Narodne skupštine RS Nenad Stevandić je poručio onima koji su u Sarajevu pokušali da ponize i preglasaju Srpsku da to neće biti dozvoljeno. Poslanik SP-a Slobodan Protić je kazao da RS ne može prihvatiti rezultate popisa u kojima se ignorišu njeni stavovi čiji su cilj istina i tačni podaci.\nŠef poslaničkog kluba SDS-a Vukota Govedarica je naglasio da je pokazano jedinstvo i ocijenio da bi RS rezultate popisa mogla objaviti u martu ili aprilu iduće godine nakon što prođe procedura u Vijeću naroda i Ustavnom sudu RS.\n- To nije dobro i zato smo apelovali na nadležni ubrzaju posao i da RS do kraja ove godine ima rezultate - rekao je Govedarica.\nŠef Kluba poslanika PDP-a Miroslav Brčkalo je kazao da BiH objavljenim rezultatima popisa nije dobila tačne podatke zbog čega je RS morala da reaguje.\n- Cilj ovog zakona je da RS dobije instinite, tačne i mjerodavne podatke na kojima će se bazirati projekte i razvoj. Usvojeni zakon nije uperen ni protiv koga - rekao je Brčkalo.\nPoslanik "Domovine" Nedim Čivić iz SDA ustvrdio je da je usvajanje zakona nastavak politike genocida iz devedesetih godina prošlog vijeka i kršenje Ustava zbog čega će tražiti zaštitu pred institucijama RS i BiH.\nŠef Delegacije EU u BiH Lars Gunar Vigemark ocijenio je da su dva zasebna popisa nepotrebna i da se nada da što god uradi Vlada RS neće biti u suprotnosti sa ukupnim nalazima popisa stanovništva i domaćinstava.\n- Govorimo o istim podacima i istim bazama podataka. Ono što je sporno je obrada podataka, odnosno slavno ili neslavno pitanje metodologije u smislu statusa rezidenata ili nerezidenata - rekao je Vigemark.\nPredstavnici vladajuće koalicije SNSD-DNS-SP usaglasili su inicijativu da referendum o Danu RS bude održan 25. septembra i uputili je u parlamentarnu proceduru.\nPredsjednik SNSD-a Milorad Dodik izjavio je poslije sastanka u Narodnoj skupštini da vjeruje da će ovo pitanje do petka biti završeno u parlamentu. Iz SDS-a su poručili da podržavaju referendum, ali da nisu saglasni sa predloženim datumom.